
Predgovor. 

Kod svih naprednih naroda izdaje se 
'svake godine mnogo pučkih knjižica, u 
svrhu , da se narodu pučkim govorom i uz u- 
mjerenu cijenu pruzi korisno štivo. Od kakve 
su važnosti takove knjige, razumljivo nam 
je odmah , čim znamo, da snaga i napre¬ 
dak svakoga naroda ovisi najviše o njego¬ 
voj naobrazbi, i da poimanje života, do 
kojega se dolazi radom i učenjem, vrijedi 
više od najprostranijega posjeda . 

Ova misao vodila nas je, kad smo 
odlučili, da priredimo drugo izdanje ove 
knjižice , koja je bila prviput štampana 
početkom god . 1905 . i več od dugo vreme¬ 
na raspačana . Knjižica je izradjena po 
Smiles-Pavlinovićevom »Radišu Bog poma¬ 
že «. U toj knjizi raspravlja Smiles o do¬ 
brim svojstvima ljudske čudi, koja daju 
savršenstvo čovječjem životu, kiteći ga naj¬ 
ljepšim uresom' čovještvom. 

Težak sadržaj! — kako se vidi . A 
ipak je Smiles sve to napisao za etigleški 
puk, pa nije zato nenaravno savijao svoga 

govora: nema tu ništa rastegnuta ili na 
djetinsku rečena, kao što se obično kod 
nas čini ; kad se za puk i štogod lakšega 
piše. 

Po tom uzoru i mi smo nastojali, da 
ne damo ovoj knjižici onaj nenaravni, dje¬ 
tinji,- tobože pučki način pisanja ; a s dru¬ 
ge strane opet gledali smo, da je razumije 
i najprostiji seljak, samo ako je bistre 
glave, jer za one, koji ništa ne razumiju, 
nije ni napisana- 

Knjiga ce dobro doći u današnje do¬ 
ba, kada se narodima kroji sudbina možda 
za sva vremena. Nikad se od nas nije tra¬ 
žilo toliko odlučnosti, ustrajnosti i požrlvo- 
vnosh kao danas, nikad ni jesmo bili opte¬ 
rećeni tolikom odgovornošću prema čovje¬ 
čanstvu i prema našim budu ćim — n;irasta - 
jima. Njima bi mogao svaki naš propust 
u ovom trenutku, svaka pogreška zauvijek 
ogorčiti život i s pravom bi nas prokleti, 
kad ne bi učinili sve, što možemo, da se 
pokažemo dostojni Slobode, koja k nama 
dolazi velikim koracima. 

Split, 10. studenoga 1918- 


l)r. Jlnrin Itef/o. 


I. (Jzdanje u se i narodna svijest. 

Uzđanje u se, u svoje duševne 
i tjelesne sposobnosti, to je klica đo- 
jednonm redovitom razvitku čovje¬ 
čjemu. Tko čeka pomoć od drugoga, 
taj žive o tndjoj milosti, o tndjoj 
volji, a tuđja je ruka spora, tndja je 
obrana isto, što i dobrovoljno ropstvo. 

Najbolje uredbe, najbolji zakoni 
ne mogu da čovjeku pomognu, ako 
on sam neće da se pomogne. Nema 
na svijetu zakona, koji bi pomakao 
lijenčinu, rasipnika uštedničio ili pi- 
jmlca utrijeznio; dok svale živ to so¬ 
bom može, ako samo hoće. 

Cijena dakle svakom čovjeku visi 
najvećim dijelom o njegovoj volji, a 
snaga i cijena narodu visi o ćudi i 
ćuđoredju pojedinaca, jer je narod 
skup pojedinih osoba i njihovih spo¬ 
sobnosti. 

Napredak narodni to je krepost, 
radinost i srčanost svih pojedinaca 
skupa, kao što nazadak narodni jest 

sknp kukavština, sebičnosti i zloća 
svijuh. Ne mjeri se napredak narodni 
po obliku ustava, nego po vrsnoći 
osoba, koje sačinjavaju taj narod ; 
premda obično narod nosi onakav 
ustav i onakvu vladu, koja mu se 
najbolje pristoji. Plemeniti narod, 
ako nije rob tudjinu, imati će i vladu 
plemenitu, a narod divlji i pokvaren 
imat će i poganu vladu. 

Vlada razmjerno malo zasijeca 
na razvitak čovjeka ; sve odlučuje 
način, kojim on unutri sam sobom 
vlada. Nije najjadniji sužanj onaj, 
kojega silnik tlači; nego je najadniji 
onaj, koji je rob svome neznanju, 
svojoj sebičnosti i svojim opačinama. 
Isto tako nije slobodan onaj, koji 
može slobodno govoriti, nego onaj' 
koji uredno žive kao čovjek i radi 
kao slobodan. Uredno življenje i 
marljivost usavršuju i pojedince i 
cijele narode i čine ih slobodnim 
i nezavisnim. 

V 

Cudoredjem i rađinošću digao se 
grad Dubrovnik do blagostanja, do 
prosvjete i veličine, koju su mu mo¬ 
gli zavidjeti i velike države. Dubrov¬ 
nik je u petnaestom stoljeću brojio 


do 400 velikih trgovačkih brodova, 
a njegovi pomorci bijahu tako 11a 
glasu, da je preko 300 kapetana du¬ 
brovačkih bilo u službi Karla V. i 
njegovih nasljednika. Vitez Petar 
Ivelja Ohmučević iz Slanoga bijaše 
španjolski admiral i sa dvanaest du¬ 
brovačkih brodova nadvlada Engleze 
u Indiji god. 1597. 

Engleska, Francuska i druge 
danas velike države postađoše velike 
i moćne rađinošću i požrtvovnošću 
svojih naraštaja: svaki čovjek i naj¬ 
manji bio, doprinio je svoje zrnce 
današnjoj veličini ovih država. Ljudi 
ustrpljivi i rađiše svake vrsti, težaci 
i rudari, trgovci i obrtnici, pjesnici i 
državnici, svi su tu pomogli, svi je¬ 
dan nakon drugoga radili, nadopu- 
njali, tvorili ćud narodnu. Istina, iz- 
medju tolikih radnika uvijek je bi¬ 
valo znamenitih ljudi, koje svijet s 
razlogom slavi, ali ipak nijesu oni 
sami stvorili današnji napredak. Do¬ 
prinijelo je tomu mnoštvo malih i 
nepoznatih ljudi, kojima se nikad 
neće doznati imena. Premda se u 
povjesnici velikih bitaka spominju 
samo imena vojvoda, ipak junaštvo i 




požrtvovnost prostih vojnika u glav¬ 
nom iz vojuje najglasovitije pobjede. 
I čeljade najprostije, koje svome i- 
skrnjemu daje izgled radinosti, trijez¬ 
nosti, poštenja i ustrajnosti prinosi 
obilato blagostanju svoga naroda; jer 
život njegov i ćud njegova prima se 
nehotice života tudjega i dobar mu 
izgled zalazi kroz sva poznija vre¬ 
mena. 

vStoga životopisi velikih ljudi, a 
ponajviše dobrih ljudi, vrlo su poučni 
i korisni; oni uče plemenitu življenju, 
plemenitu mišljenju i krijeposnom 
djelovanju. Lijepi izgledi, koje nam 
ovi ljudi svojim životom ostaviše, uče 
nas, koliko može postići čovjek pouz¬ 
danjem u se, dobrom voljom i pri¬ 
mjerom pokazuju, do kojega stepena 
vrsnoće, slave i bogatstva njože s naj¬ 
nižega doprijeti čovjek radišan i po¬ 
stojan. 

Znameniti ljudi, koji su se prosla¬ 
vili u znanosti, u književnosti i umje¬ 
tnosti, nijesu izašli od kojega povlašte¬ 
noga sloja društvenoga. Veliki su ljudi 
odsvakle došli; iz sela kao iz grada, iz 
pojate kao iz palače. Najveći učenjaci 
izabrani su redovito iz najsiromašni¬ 

jega stališa ; njima nikakova zapreka 
nije mogla puta zakrčiti. Dapače može 
se reći, da su im ove poteškoće naj¬ 
više koristile; jer su ih silom nagnale, 
da pokažu, što su vrijedni da učine, 
i razbudile su u njima moći, koje bi 
možda u boljim prilikama bile zauvijek 
ostale zakopane. Ovih primjera imade 
toliko, da se sama od sebe nameće 
riječ: sve može dobra volja. 

Kopernik, Kepler, Newton i La- 
place najznamenitiji zvjezdoznauci bi¬ 
jahu sinovi niskih obitelji. D’ Alem- 
bertu, takodjer znamenitu zvjezdoznau- 
cu, ni za oca se ne zna. Nadjoše ga 
za studene zimske noći pred vratima 
pariške crkve i žena nekog siromaš¬ 
nog staklara iz milosrdja uzela ga 
sobom i othranila. Juraj Stephenson, 
koji je izumio željeznicu, bijaše pro¬ 
sti kovač. Frankliu, izumitelj grorno- 
voda, potekao je od siromašna sapu¬ 
nara. Svoju mladost sproveo je kao 
djetić u jednoj tiskari, a kasnije po¬ 
peo se do tolikog ugleda, da je uz 
Wašingtona najviše doprinio slobodi 
svoje domovine Sjeverne Amerike, kad 
se je otimala od engleškog gospod¬ 
stva. Hristoforu Kolombu, koji je ot- 





krio Ameriku, bijaše otac tkalac. Na- 
j)oleon Veliki, car francuski, bijaše 
sin prostoga korsikanskog odvjetnika. 
Poznata je njegova izreka: »Nemogu¬ 
će ne postoji; ovu riječ trebalo bi 
izbrisati iz riječnika!« Presjednik Sje- 
dinjenili Država, znameniti pisac, uče¬ 
njak i državnik Woodrov Wilson, 
koga je zapala časna zadaća, da u 
svjetskom ratu bude sudijom narodi¬ 
ma i državama, sin je siromašnog pro- 
testanskog pastora. Maksim Gorki, da¬ 
nas vrlo uvaženi ruski pisac, bijaše 
do natrag malo vremena prosti skita- 
lica bez kuće i kućišta. Rodio se u 
Nižni-Novgorođu god. 1868 ili 1869, 
»nezna ni sam uprav kad«, od siro¬ 
mašnih, roditelja. Bio je u svojoj mla¬ 
dosti najprije djetić kod postolara, 
pak kod nekog vrtlara, zatim kod 
nekog slikara i kod raznih drugih 
zanatlija. U petnaestoj godini znao je 
samo nešto Čitati, a to je naučio od 
djeda. Kad je kasaije postao pomaga¬ 
čem kuhara na jednom parobrodu, 
kuhar mu je posudjivao knjige. Tad 
se njegova mašta zanijela i 011 vruće 
hlepio za naukom. Ode u Kazan, ali 
nije mogao doći do nauke i tad podje 

u pekara 11a službu uz mjesečnu platu 
od 3 rublja. Zatim je bio trhonoša, 
drvodjelac, pisar i noćobdija. Možda 
se nijedan čovjek ne može pohvaliti, 
da je proživio toliko patnja koliko 
Gorki. Proputovao je cijelu Rusiju, 
radio je svaki posao, pa i posao knji¬ 
ževnika. God. 1894. izašla je prva 
njegova novela, kojom je postigao si¬ 
lan uspjeh. Odtada je.redovito pisao 
i u kratko vrijeme stekao veliko ime. 
On najradje opisuje u svojim pripo¬ 
vijestima tužno življenje bijednika i 
skitalaca, kojih danas intade sva sila 
i kojima je 011 sam do natrag malo 
vremena pripadao. Izdavaču svojih dje¬ 
la poslao je Maksim Gorki 11a njegov 
zahtjev u deset pisanih redaka svoj 
životopis sovim sadržajem : »God. 1878 
postao sam postolarski šegrt, g. 1879 
šegrt kod jednog crtača, g. 1882 prao 
sam sudove na nekom parobrodu, god. 
1883 pekar, god, 1884. pazikuća, god. 
1885 opet pekar, god. 1886 korista 
kod jedne putujuće pozorišne družine, 
god. 1887 prodavač jabuka po ulica¬ 
ma, god. 1888 odvjetnički pisar, god. 
1891 skitnica po Rusiji, god. 1893 
nadničar kod željeznice, god. 1894 
izašla je moja prva novela!« 



12 

I kod našega jugoslavenskog na¬ 
roda bilo je u svako doba ljudi, koji 
su se svojim golim umom od pripro¬ 
sta roda visoko digli i svoje pleme 
proslavili. Slavni učenjak i književnik 
Vuk Karadžić, koji je prvi iznio svi¬ 
jetu na vidjelo ljepotu naših narodnih 
pjesama i našega jezika, vladika Petar 
Petrović-Njeguš pjesnik »Gorskog Vi¬ 
jenca«, hrvatski ban Ivan Mažuranić 
pjesnik »Smrti Smail-age Cengijića«, 
Petar Preradović najveći pjesnik ilir¬ 
skog preporoda, Stanko Vraz i Frau 
Prešern, svi su oni potekli od sasvim 
priprostih obitelji. Ivan Meštrović da¬ 
nas jedan od najvećih kipara svijeta, 
koji je naše ime prodičio u Francu¬ 
skoj i Italiji, u Eugleškoj i Njemač¬ 
koj bio je do svoje petnaeste godine 
pastir u Svilaji kod Drniša. Veliki 
srpski državnik Nikola Pašić i Dr. 
Aute Trumbić govornik i državnik 
prvog reda potječu takodjer od težač¬ 
kih obitelji. Oni su začetnici glasovi¬ 
tog krfskog pakta, na temelju kojega 
se ujedinio za sva vremena naš tro- 
imeni narod u jedinstvenu državu. 
Braća Mihanovići, koji imaju čitave 
flote svojih parobroda u Južnoj Ame¬ 

rici i koje broje medju prve ameri- 
kanske milijunaše, rodjeni su u Dal¬ 
maciji od vrlo siromašne seljačke obi¬ 
telji. Nikola Tesla, koji danas u Ame¬ 
rici čudesa pravi sa elektro-tehnikom 
i on je naše gore list, a otišao je u 
Ameriku trbuhpm za kruhom. 

Blago narodu, koji ima više ta¬ 
kovih ljudi. Njihov izgled valja više 
od zlata i dragog kamenja; oni sva¬ 
kome pokazuju, kako čovjek poštenim 
i veselim radom može iz nizoka izaći 
na visoko i mnogo svega steći. 

11. Začetnici obrta. 

vSve bogastvo dolazi narodu po¬ 
glavito od obrtničke odlučnosti poje¬ 
dinih ljudi, bili oni težaci ili zanatlije, 
spisatelji ili umjetnici. Obrt nije samo* 
obilan izvor narodnoj dobrobiti, nego 
je takodjer veliko srestvo uzgoja. Što 
vrijedi vaskolik nauk, što se prima 
po školama i zavodima, prema odgoju, 
koji se stiče na svom ognjištu, u gra¬ 
du i u selu, na radnjama, po duća¬ 
nima i tvornicama. Iskustvo pokazuje, 
da se čovjek usavršuje više' radnjom, 
nego naukom j da život više nego 

mrtva knjiga, a radnja više nego uče¬ 
nje unapređjuje čovječanstvo. Radnja 
— govorio je Ugo Miller — vježba 
nas, da okolo sebe motrimo i da se 
svakojakim malenkostima domišljamo, 
otvara nam put u svijet i korisnija 
je od svakog najprobranijeg odga¬ 
janja. 

Niz velikih ljudi, koje smo na¬ 
brojili i koji se svojim radom uspeše 
do vrhunca u svakoj struci, u znano¬ 
sti, u obrtnosti, u književnosti, u umjet¬ 
nosti jasno svjedoči, da se mogu pre- 
brđiti sve zapreke, što čovjeku podmeće 
trud i siromaštvo. Osobito glede obrta 
znade se, da su mu većim dijelom za¬ 
četnici sami potrebnjaci. Uzmimo za 
primjer sam jedan zanat, lončarski 
zanat, pa da vidimo, koliko je tu slav¬ 
nih ljudi, koliko li izgleda oštroumlja 
i domišljatosti ljudske. 

Poslije starih Etruska prvi se je 
u tom poslu okušao kipar florentinski, 
Luka od Robbie. Pisac Vašari o njem 
pripovijeda da je bio smrtni radiša; 
vas dan dlijetom u ruci, a obnoć olov¬ 
kom. Kad bi mu višekrat od leda 
zamrzle noge, da s radnje ne sadje, 
uvalio bi ih u košaru strugotina, da 

se tu griju. »Ja se tomu ne čudim, 
veli Vašari — jer se još nije čulo, 
da je itko postao valjan, tko nije od¬ 
mah od svoga djetinstva počeo trpjeti 
i vrućine i leda i gladi i žedje i dru¬ 
gih nevolja. Radi toga se silno varaju 
oni, koji misle, da će bez muke i 
truda nešto golema postići. Ne stiče 
tko spava, nego tko bdije i tko se 
uči bez prestanka.« Uz takov trud i 
nastojanje, Luka ipak nije mogao svo¬ 
jim zanatom da se prehrani i zato 
htjede* da pronadje za svoju radnju 
tvoriva cijcnijega i mekšega od mra¬ 
mora. Došao napokon do gnjile i odlu¬ 
čio da pod svaku cijenu pronadje na¬ 
čin, kako da zemljani predmeti osta¬ 
nu tvrdi. Nakon mnogo pokušaja u- 
spjelo mu pronaći slitinu, koja kad. 
bi se na gnjilu nalijepila te stavila 
u žarku peć, opekla bi se i ostaklila, 
da ne bi od uje mogao mrve odbiti. 
Malo zatim završi ovaj svoj izum izna- 
šašćem nekog mašćcnja, koje je u 
veliko uljepšavalo staklovinu. 

Brzo puče po Europi glas Luki- 
ne radnje i svak je bio željan, oso¬ 
bito u Francuskoj i Španjolskoj, da 
štogod dobije od njegovih ruku. Fran- 











cnska nije tada imala nego vrča i 
lonaca od mrke pješčine. Tako je to 
stalo sve dok nije došao na svijet 
Bernard Palissv, čovjek uman i gvoz¬ 
dene volje. 

Rodio se god. 1510 11a selu, od 
otca staklara, kojega je tako ljuto 
siromaštvo pritiskalo, da ga nije mo¬ 
gao ni bukvice naučiti. »Sve moje 
knjige — veli Palissv — bijahu nebo 
i zemlja, koje je svakome prosto da uči«. 

Ipak mali Bernard naučio se sli¬ 
kati na staklu, crtati pa kašnje i čitati 
i pisati. Kad je vidio da staklana ne 
pomaže, on put pod noge, pa bježi 
u svijet. 

Deset se godina potucao, dok se 
napokon i oženio. Kad se okućio, ra- 
•dio je u gradiću Saintes kao slikar 
na staklu i kao mjerač. Posula djeca, 
a dobitci nijesu. rasli pored potrebe, 
pa se doskora našao u teškom siro¬ 
maštvu. 

U to ugledao lijepu čašu talijan¬ 
sku od majolike, po svoj prilici od 
ruke Luke od Robbie. Da je bio sla¬ 
bije glave, ili bolje sreće, Palissi- ne 
bi se bio zabavio o toj čaši; ali pri 
njegovoj potrebi i pri njegovoj odluci 

da zanatom okrene i da se izbavi iz 
siromaštva, pogled na onu čašu bije¬ 
snu mu u pamet kao da je ugledao 
svoju sreću i spas i potegnu ga želja, 
da svakako i on izradi ouakovu čašu. 
vSve se u njem preokrenulo: naći te 
naći ostaklinu; to mu je sad misao, 
to vas cilj njegova života. Da mu nije 
bilo žene i djece, 011 bi bio otrčao u 
Italiju, da tamo pronađje željenu taj¬ 
nu, ali imajući njih o vratu, morao 
je tu čamiti, domišljati se i praviti 
pokušaje, dok sam na tajnu ne po¬ 
godi. 

Iz početka nije mu preostajalo 
drugo, nego da naprosto nagadja, od 
česa je sastavljena ostaldina. Nabavio 
je svakojakih tvari, za koje je mislio, 
da ih ima u onoj slitini, nakupio zem¬ 
ljanih lonaca, porazbijao ih i pošto 
je sve one krnjatke oblijepio različi¬ 
tim slitinama, uvali ih 11 peć. Ništa 
mu nije koristilo; uzalud razbijeni 
lonci, izgorena drva, izgubljeno vrije¬ 
me i trud! 

Ženama se obično ne sviđjaju 
pokušaji, kojima se gubi novac, što 
bi trebovao djeci za hranu i za odi¬ 
jelo, pa i Palissveva žena nije se 

mogla obiknuti tomu, da gleda, kako 
se novac prosiplje u sudja, kupljena, 
rekao bi, za samo razbijanje. Nego, 
sirota morala je da trpi, jer je Palis- 
syom zavladala odluka tvrdja od smrti, 
da ostaklini ugrabi tajnu. Mnogo mje¬ 
seci i godina on je kušao i‘kušao. 
Omrzla mu prva peć, pa sagradio no¬ 
vu i bolju pokraj kuće. Ali i ova pro¬ 
guta mnogo drva i crepova, mnogo 
vremena i novca, da je napokon Pa¬ 
lissv sa ženom i djecom pao 11a pro¬ 
sjački štap. 

Istina je, da bi se on od poku¬ 
šaja, do pokušaja opet katkad vratio 
11a svoj stari zanat; slikao bi po sta- 
. klu, mjerio bi zemlje, ali tim nije on 
mogao hraniti obitelj. I drva mu po¬ 
skupila, pa stao slati 11a tudje peći i 
to u tvornice više milja daleko. Ali 
sve jednako zlo i naopako po nj i 
po njegove crepove. Kud ćeš gorili 
-muka? A1 Palissv ne odustaje, odlu¬ 
čio je sve iznova započeti. 

Još se mučio i tražio uzalud pu¬ 
ne dvije godine, a siromaštvo ga me- 
đjutim sve jače pritiskivalo. Još jed¬ 
nom odluči on, pa bilo što bilo. Na¬ 
ravno, počeo opet da lupa po loncima. 


li) 


Do trista je onih komada oblijepio, 
pa ih ponio 11a staklanu i tu loži i 
peci za debela četiri sata. Napokoi 
se i peć otvara, izmeđju trista koma¬ 
da na samome jednome smjesa se slila. 
Stavio ga, da se hladi i kad se is- 
hlaclio, otvrdnuo i pobijelio, pobijelio 
i ugladio se! Bila je zbilja vrst osta- 
kline. Palissv kao mahnit trče kući, 
da pokaže ženi svoje blago, svoju 
ostaklinu. Bijednoj ženi učini se, da 
joj se Bernard preporodio, ali još ni- 
jesu patnje za nj svršile, još je mnogo 
gorkog jada morao preturiti. 

Da mu 'drugi ne smetaju i da 
radi slobodno, odlučio sada sagraditi 
uz svoju kuću novu peć za staklo i 
tako svoj izum dotjerati i usavršiti. 
Sam je opeke nosio i namještao i 
nakon osam mjeseci teškoga truda vi¬ 
dio je peć gotovu. Sam je bio zgoto¬ 
vio i sudja, te ih popekao i oblijepio 
svojom slitinom, pa ih stavio u peć 
da se peku do kraja. Plamen je već 
sve unaokolo oblizao i počelo se jariti. 
Palissv pilji u peć kao štrgalj u jaje 
cijeli dan, pa i svu cijelu noć loži i 
podjaruje bez prestanka, ali se osta- 
klina ne slijeva. I drugo je sunce 

granulo, pa i druga noć prispjela. 
Pilissy blijed, smućen, raščešljan, oča- 
im ne miče se od peći; okom nije 
Irenuo čekajuć konac. Dodje i prodje 
dan treći i noć treća, četvrta, peta, 
šesta..... jest, za šest crnih dana i za 
šest ernijih noći, Palissv je bdio i 
radio, ali se ostaklina ne slijevala. 

( Tad mu palo u pamet da je sve¬ 
mu kriva loša vrsta smjese, pa počeo 
da iznova melje i miješa, nebi li se 
ovaj put lakše šlilo. Ali staro sudje, 
koje je on sam bio zgotovio u peći 
se prepeklo i raspuklo. Odakle sad 
novca za drugo? Nema lijeka do du¬ 
ga. Premda ga žena i susjedi ozlo¬ 
glasili, da se prosiplje i da sve troši 
u zaludne pokušaje, on je bio na do¬ 
bru glasu, kako dakle nađje novca 
za novo sudje i nova drva, pa je u 
kratko vrijeme sve pripravljeno za 
novi pokušaj. Dojedau je sud lijepo 
oblijepljen i namješten u peći, te ajde, 
da se opet loži! 

Ovaj je pokušaj bio najzadnji, 
bio je osudili pokušaj. Palissv dakle 
nametnu da plamti, ali uz svu pakle¬ 
nu toplinu, ostaklina nije se slijevala. 
Došlo se i do zadnjih cjepanica. Ođkud 

sad drva ? Palissv gleda okolo sebe i 
spazi, kolje svoga vrta; suho je, slat¬ 
ko bi gorjelo. Bolje je i to pregoriti, 
nego izgubiti, možda pri kraju, plod 
svojih krvavih truda. Kolje praska po 
P eć b a ]i j a o; ne pomaže ni ono! 
Možda još deset časaka plamena i sve 
bi bilo gotovo! 'Drva, dakle drva! 
Bolje pokućstvo sažgati, nego pustiti 
da propadne toliki trud! Stoji lomlja- 
tanja po kući i Palissv, praćen lele- 
kom i plačem svoje žene i svoje djece, 
koji misle da je nesretnik zbilja po- 
mahuitao, trči blijed, znojan, natova- 
1 eu komadima dasaka, stola, stolaca, 
i sve u peć baca. Ali ostaklina još 
se ne slijeva. Nema u kući više ništa 
do poda. »Neka ide i pod \« Opet 
mlat lupa po kući i daske i grede 
lete u peć. Tada žena i djeca bježe 
iz kuće, naricaju gradom i plaču, da 
je jadni Palissv pobjesnio, da svoju 
kuću pali za pečenje svojih lonaca. 

Palissv, koji gotovo mjesec dana 
nije objedovao , već smršavio od tru¬ 
da, od muke i nespavanja i još upao 
u dugove, kuću i pokućtvo sažgao, 
pa da nije on već sasvim propao ? 
Nipošto; tajna je nadjena, zadnji pla- 









raen slio je ostaklinu. Crni lonei od 
pijeska, kad su izneseni iz peći i kad 
se ohladiše, pi'etvoriše se u lijepu, 
bijelu majoliku. Sad je Palissv mogao 
smijati se psovkama i uvredama; pri¬ 
rodi je istrgao tajnu i mirno je mo¬ 
gao čekati '11a zgodu, da se svojim 
izumom okoristi. * 

Prodje nekoliko mjeseci Palissv 
sagradi novu peć, ali i ovdje ga sna¬ 
šla nesreća. Na jedan kraj peći desilo 
se kremenjaka, pa kad še peć ugri¬ 
jala, kremenje popucalo, posulo sudo¬ 
ve i nagrdilo ih. 

Ostakliua je ovajput dobro izašla, 
ali nakon šest mjeseci radnje, Palissv 
se našao opet prazan uz puknutu peć. 
Bilo bi se našlo kupaca i onim uagr- 
djenim majolikama, no Palissv nije 
htio grditi plod svojih ruku i odmah 
iz početka pobijati cijenu svojemu dje¬ 
lu. Sve je porazbijao i peć i lonce. 
Ovajput gotovo da nije i on duhom 
klonuo. Domaća čeljad korila ga, a 
prijatelji ga svijestili, da se kani vr- 
toglavljenja. On blijed, opečen, mršav 
kao smrt, još se nadao. Ipak, nužda 
je bila, da se za neko vrijeme prodje 
daljnjega pokušavauja i da se vrati 


na stari svoj zanat, ne bi li djeci pri¬ 
bavio koricu hljeba. 

Poradivši tako cijelu godinu da¬ 
na, da pridigne svoju obitelj i da se 
malo oporavi pred susjedima, opet se 
povrati na svoj omiljeli posao. Napo¬ 
kon je isplivao preko sita i preko 
rešeta i istrajao svaku nedaću. No 
premda je bio na tim mukama punili 
osain godina, još mu ih se osam htjelo 
radnje i nastojanja, da svoje iznašašće 
usavrši. Jedino silnim kušanjem on 
se izvježbao i umudrio, često pogrije- 
šujući on se svačemu naučio. Svaka 
nezgoda, koja ga je snašla, bila mu 
je pouka o prirodi ostaklina, o gip¬ 
kosti zemlje i o načinu grijanja peći. 
Nakon šesnaest godina tvrdih i čemer¬ 
nih, Paliss)’ pokaza se svijetu lončar- 
umjetnik i svoju obitelj izbavi iz ne¬ 
volje. Sto je više radio, on je više 
učio i napredovao, najmiliji nauk i 
najmilije oblike crpio je iz prirode. 
Njegov dvadesetgođišnji rad obogatio 
je franceski obrt novom silom i naveo 
i njegovu domovinu potoke zlata. Nje¬ 
govo sudje prodavalo se i danas se 
piodaje za skupe novce. Nedavno je 
tt Londonu prodan jedan pladnjić oci 

Palissveve ruke za četiri hiljade zlat¬ 
nih franaka. 

Obrt lončarski zasnovao je u En¬ 
gleskoj Josip Wedgwood. Od trinaest 
braće on je bio najmladji. Njegov 
otac, siromah lončar u Burslemu, jed¬ 
va da je zanatom mogao preživjeti. 
U jedanaestoj svojoj godini Josip iz¬ 
gubi otca i poče pomagati starijemu 
bratu u kalupanju sudja. Tko zna 
dokle bi tako ostalo, da se nije mla¬ 
di Josip razbolio od ospica. Lijeva 
mu noga buknula i morao je pustiti, 
da mu je odsijeku. Za vrijeme svoje 
bolesti nije mogao ništa raditi, pa 
stao da čita i da razmišlja. Kad je 
ozdravio, počeo opet da se opekom 
bavi. Udružio se sa više radnika, ali 
slabo je iz početka napredovao. No 
on nije popuštao, nego je neumorno 
radio dalje, poljepšavao i usavršivao 
svoj zanat dok se napokon njegovi 
posli nijesu dobro uputili. Oštroumni 
istražitelj prouadje, da neka kreme- 
nasta zemlja, crna prije vapnenja, po¬ 
staje bijela, kad se u peći ugrije. To 
ga navede na miješanje kremika s 
lončarskom crljenicom i pokaza mu, 
da ta smjesa neobično pobijeli kad 


se usja. Htjelo se samo, da to varivo 
obloži prozirnom ostaklinom, pa eto 
gotova najglavnijega proizvoda lon- 
čarskoga zanata, što je pod imenom 
engleške majolike zaredao cijelim svi¬ 
jetom. 

Wedgwood je naskoro svoj rad 
razvio na široko i na daleko. Njegova 
radinost i vještina učini Englešku 
gospodaricom, a narode europejske 
kmetovima, koji joj težak danak sami 
donose za njezinu opečenu zemlju. 
Ipak Wedg\vocd nije mislio, da je 
sve do kraja gotovo i nadao se je, da 
će ga koji Englez daleko preteći i 
njegov zanat usavršiti. Taj je bio 
Minton. Učen, dobar gospodar, domiš¬ 
ljat, ali u prvom redu odvažan i ra¬ 
dišan. Njemu i Wedgwoodu imade 
Engleska zahvaliti za silne milijune, 
koje od cijeloga svijeta utjeruje za 
njezinu majoliku. 

Eto, takovim ljudima pristoji ime 
dobročinitelja narodnih i mjesto me- 
đju narodnim junacima. Junaštvo, koje 
se hoće proti zaprekama i neprilika¬ 
ma u-obrtu, ne razlikuje se ništa od 
junaštva koje se hoće vojniku i po¬ 
morcu 11a bojnom polju i na debelom 

moru. Čovjek površan i lijenčina sma¬ 
trao bi možda ispod časti da se bavi 
tako niskim i neznatnim poslom kao 
što je lončarski. A ipak vidjeli smo, 
da ljudi radini i domišljati mogu i 
ovakovim sitnim zanatom doprijeti do 
ugleda i slave i stvoriti blagostanje 
ne samo sebi, nego i cijelomu svoje¬ 
mu narodu. 

III. Nastojanje i ustrajanje. 

Mnogi se tuže na sreću, da je 
slijepa, ali ljudi su više slijepi od nje. 
Tko gleda na svagdanji život vidi, 
da sreća stoji uz one, koji se znadu 
promećati. Tko radi i ne sustaje, taj 
do svoje sreće dodje i neće se baš 
osobitih vrlina da se dotle dopre. 
Najviše se tu hoće razbora, pomnje, 
nastojanja i ustrajanja, a za to ne 
treba biti veleum. 

Newton, najveći zvjezdoznanac, 
bio je zaista vanređan um, ali ipak 
kad ga upitaše, kako je on mogao 
doći do svojih čudnovatih izna- 
šašća, odgovori: »Uvijek razmišljajući.« 
A drugiput reče ; »Kad mi se pojavi 
jedna misao, još onako nejasna, tamna, 

daleka, ja po njoj dubem i sve če¬ 
kam, dok se prvi pamik zore, zrak 
po zrak ne okrene u potpunu svje¬ 
tlost.« Veliki i glasoviti mjernik Bid- 
der, koji je znao na tisuće i milijune 
na pamet množiti, kaže, da njegovu 
toliko proslavljenu vrsnoću mogu steći 
i drugi, koji ulože vremena, pomnje 
i ustrajnosti. »Ja sam — govori on — 
svakako se mislio i moju pamet pro¬ 
učavao, pa u njoj nijesam našao ništa, 
što i drugi ne bi imali«. 

Katkad bi čovjek povjerovao, da 
su veleumi uistinu mnogobrojni, kad 
vidi, koliko zna izvesti nastojanje i 
'ustrajanje. Glede znanosti i umjetnosti, 
valja priznati da treba osim nastojanja 
takodjer i-prirodnog dara, ali inače 
čovjek najveće posle obavlja najpro¬ 
stijim srestvima i ulažući najopćeni¬ 
tija svojstva. U trgovini, na primjer, 
imademo svaki dan pred očima mno¬ 
žinu trgovaca, koji su počeli raditi 
neznatnom glavnicom, pa im se posao 
u kratko vrijeme tako uputio, da su 
danas vrlo bogati. A to su sve sasvim 
obični ljudi. Koliko se Židova dose¬ 
lilo k nama s ničim, osim glave na 
ramenu, pa radi danas, radi sutra, 

pokušaj jedno, pokušaj drugo i ako 
ne ide kušaj treće; dobije malo, ali 
ne smeta, sutra će više, samo nek je 
dobio i eto ga kroz deset godina naj¬ 
bogatiji u mjestu. 

U Dubrovniku je krasan spome¬ 
nik velikom dubrovačkom dobročini¬ 
telju i državniku Mihu Pracatu. Na 
spomeniku je uklesana mala gušterica, 
a evo što znači: Pracat je bio s po¬ 
četka puki siromah, ali nije zato mi¬ 
slio, da mora uvijek takav ostati. Po¬ 
čeo s malim raditi i trgovati i u krat¬ 
ko vrijeme došao do velikoga. Trgu¬ 
jući tako s Carigradom i s istokom 
zateče ga nepogoda: more proždre 
odjednom cijelo njegovo imanje i on 
ostade siromah kao i prije.. No volja 
za radnjom još ga nije ostavila. Po¬ 
čeo opet iznova, sreća mu se nasmi¬ 
jala i on u kratko stekao silni ime¬ 
tak. U obilju bio je većx i zaboravio 
prvji nesreću, kad najedanput more 
opet uzavrelo i opet proguta njegov 
brod i trgovinu, a njega živa siroma¬ 
ha ostavi na žalu. Očajan stajao je 
jednoga dana uza zid na suncu, ne- 
znajući, što da počme. Razmišljao i 
premišljao i bilo mu je da svisne 

od tuge. Medjutim opazi malu gušte¬ 
ricu, 'gdje se uza zid penje i svaki- 
put kad je baš pri vrhu padne. Istom 
tridesetog puta uspije gušterici uzaći. 
»Evo — usklikne Pracat — gušterica 
je pametnija od mene ; zašto da ne 
pokušam i ja još jedanput!« To i 
učini. Ovajput mu se trud isplatio ; 
on steče opet ogromno bogastvo, ka¬ 
kvo se malo kada vidjelo, a teško je 
pribrojiti sve što je na smrti ostavio 
svome gradu sirotinji i zavodima. 

Slavni ljudi, koji su dobra uči¬ 
nili svojoj domovini i čovječanstvu, 
svi oni dodjoše do uspjeha živim na¬ 
stojanjem i neumornim ustrajanjem! 
Dosta je zaviriti u životopis najvećih 
izumitelja, umjetnika i mudraca, da 
se osvjedočimo, kako su svi oni stekli 
slavu svojom neumornom radinošću. 
Po su ljudi, koji sve u zlato prome- 
ću, i samo vrijeme. Istina, ono # što 
su nam stvorili Dante, Newton, Be- 
ethoven, Gundulić i Preradović, ne 
bi nikad bila izvela nijedna radnja, 
bila i najmudrije upravljena, da nije- 
su imali prirodnog dara. Ali ipak uza 
svu prirodjenu darovitost, što bi bilo 
od ovih velikana, da nijesu imali ži- 

vog nastojanja i neumorne ustrajnosti. 

Vrlo je važno od rane mladosti 
priviknuti se radnji; jer dok si mlad 
lako stičeš vještinu, a bez vještine ne 
možeš niti najprostiji zanat tjerati u 
redu. Svatko je na sebi okušao, koli¬ 
ko mu je bila teška kojamudrago rad¬ 
nja kad je prviput započeo, a koliko 
lakša poslije nekoliko vremena. A što 
se ne bi dalo postići, kad bi se po¬ 
čelo od djetinstva? 

U radnji pak glavna je ustrplji- 
vost, jer pravi napredak, ne dolazi 
iznenada. Prije zore ne sviće. Velika 
djela iz daleka se spravljaju i mi mo¬ 
žemo biti zadovoljni, da napredujemo 
korak po korak. Vrijeme i strpljivost 
i lišće murve promeće u svilu. Div¬ 
ljač se brzo oplodi, a za pitome voćke 
i vinograde treba mnogo truditi i 
mnogo godina čekati, dok bace plod. 

Pri radnji nemoj još na jednu 
zaboraviti; na nadu. Nemoj, da te 
nikad ostavi nada, jer se ona ničim 
na svijetu ne može nadomjestiti; tko 
je nju izgubio, taj se ubio. Nada je 
kao sunce, koje kad prema njemu 
idemo, sjenu našega bremena za ledja 
nam baca, da je ne vidimo. Newtonu 

se jednom desila nesreća, da mu je 
pseto oborilo svijeću i vatra mu za¬ 
palila sve rukopise, koji su ga stali 
truda od više godina. Bio je gotov 
da svisne od žalosti no ipak nije klo¬ 
nuo duhom, nego započeo sve iznova 
i učinio bolje nego prije. Od ničesa 
se ne prepasti, niti ikad srcem klonuti, 
dogodila se i najveća nesreća! Mu- 
droznanac Jung, kad je prviput zaja- 
šio konja, našao se uz vješta jahača, 
koji viteški skoči preko visoke ogra¬ 
de. Jung htio za njim, ali tresnuo 
ledjima o zemlju. Nije pisnuo ni slo¬ 
va; uzjašio opet, i opet pokušao, no 
opet mu se dogodilo što i prviput. 
Ali on konja ne ostavlja, uspeo se, i 
trećom preskoči kad i drug mu. On 
je uvijek govorio: »Što netko može, 
to svak može.« 

Životopisi svih velikih izumitelja 
živi su izgledi, što može ustrajnost. 
Isto tako u svakoj struci; u obrtu, 
u znanosti, umjetnosti i književnosti 
mnogo se pripovijeda o čudesima, 
koje je mogla izvesti samo gvozdena 
volja i ustrajnost. 

Pjesnik »Pobratimstva« i »Bijed¬ 
ne Mare«, Splićanin Luka Botić bio 




je sin siromašnoga varoškog težaka. 
Zauzimanjem znanca svećenika prim¬ 
ljen je god. 1845. u djačko sjemeni¬ 
šte kao mladji vratar, samo da se od 
ostanaka prehrani. Kasnije su mu 
djaci od milosrdja podmetali, tko rub¬ 
lja, tko starežine, da i on može uz 
njih poliadjati školu. Toliko siroma¬ 
štvo nije priječilo Tuku, da marljivo 
uči i da se usporedi sa . najvrsnijim 
djacima, koji su se svi okolo njega 
okupljali, da snuju nove osnove 0 
preporodu svoga naroda, kad je po 
cijeloj Europi odjekivao snažan pokret 
naroda za slobodom i ustavom. Svr¬ 
šivši nauke u Splitu, Luka bez torbe 
i opanaka udario sam kroz »tursku 
zemlju« kroz Bosnu i Hercegovinu, 
da upozna svoj narod, da nauči obi¬ 
čaje, jezik, misli i život. Potucao se 
od hana do hana, od staje do staje, 
kroz turke i vukove, dok se dokopao 
Beograda. Ali uzalud; jer u Beogra¬ 
du nije našao nikakve zarade. No sve 
patnje i nevolje, koje su ga nepre¬ 
stano od djetinjstva pratile, nijesu 
ubile u njemu volju za radom i nadu 
u bolju budućnost. God. 1852 podje 
pješice u Zagreb i tamo je »maloga 


Turčina« — (tako su ga zvali, jer 
je bio po hercegovačku obučen) — 
iz samilosti primio Ljudevit Gaj u 
svoju tiskaru i davao mu stan i hranu 
za osamnaest sati dnevnog rada. Lu¬ 
ka se nije smio nikomu pokazivati, 
jer je bio maloljetan, bjegunac i ro¬ 
doljub u vrijeme Bachove strahovlade. 
Medjutim Brlić Načo upozna pleme¬ 
nitu dušu »malog Turčina« i odvede 
ga svome dobrotvoru biskupu Stro- 
smajeru u Djakovo. Tu je napokon 
putniku odahnulo. Radio je, učio je, 
pjevao je, biskupovo dobro nadgledao, 
narod budio, tudjinsko samosilje pot¬ 
kopavao, imanje sticao svojim krvavim 
trudom. Na lijep glas došao je Luka 
i god. 1861. bio je velikim odušev¬ 
ljenjem izabran za narodnog posla¬ 
nika u hrvatskom saboru. Luka je 
svojim radom postao u Slavoniji kod 
naroda mogućniji od najbogatijih sla¬ 
vonskih grofova. Ova »splitska sirota« 
postade u kratko vrijeme glasovit čo¬ 
vjek u cijelome svome narodu. Eto, 
ploda nastojanja i ustrajanja! 

IV. Male stvari i prigode. 

Puka prigoda, puka sreća rijetko 
da na ovom svijetu pomaže. I ako 
sreća kadkada dopane kao iz oblaka, 
ipak samo radnja i pomnja u velikim 
i u malim stvarima vode cilju. Nijesu 
veliki ljudi oni, koji preziru malene 
stvari, nego oni, koji ih pomljivije 
dotjeruju. Nijedna malenkost nije tako 
sitna, da bi se čovjek mogao na nju 
ne obazirati. Mnogo sitnih stvari daje 
jednu -veliku. »Zrno po zrno pogača, 
a kamen do kamena palača«, kaže na¬ 
rodna poslovica. 

Mnogi govore: »Sto će koristiti 
školama sv. Cirila i Metoda ako za 
novčić kupim njihove žigice. Jedva 
5 %, dakle 20 dio novčića ide tim 
školama, pa što je to?« — Ne kaže 
pametno; jer na tisuće kruna godiš- 
njeg prihoda imaju škole od samog 
ovoga postotka, a koliko bi još više 
imale, kad bi svaki naš čovjek kupo¬ 
vao samo takove žigice. Ali ne radi 
se samo o novčanoj koristi. Ovakovim 
sitnim djelovanjem drži se budnom 
rodoljubna svijest, jača se, snaži se 

volja i ćud narodna, a to je mnogo 
više od novčane koristi. 

Nijesu dakle to ni malenkosti ni 
sitnarije. Najveći umovi znali su se 
uvijek na te sitnarije obazirati i s nji¬ 
ma se koristiti. Ispred Ne\vtona pala 
sa stabla jabuka, a on iz tako običnog 
dogadjaja, iz takve sitnarije, koju je 
svatko tisuću puta vidio, pronadje pra¬ 
vila teže (gravitacije), koja su u pri¬ 
rodi najvažnija i po kojima se danas 
u tančine znade kretanje zemlje, mje¬ 
seca, sunca i zvijezda. Galilej vidi u 
Pizanskoj crkvi, gdje se svjetionik cu- 
lja i opazi, da baš svakiput u jedna¬ 
ko vrijeme đodje s jedne strane na 
drugu. Stade proučavati i nakon mno¬ 
go godina dokaza znamenita pravila 
o gibanju nihala. Nihalo se danas 
upotrebljava kod dobuika, da se točno 
izmjeri vrijeme, a osim toga od veli¬ 
ke je važnosti u zvijezdoznanstvu. 
Splitski biskup Gospodnetić, veliki um, 
koji je kasnije bio progonjen, jer je 
pristajao uz Lutera, kad se je brijao, 
opazi na pjeni od sapuna različite 
boje, i promislio, da su nastale zato, 
što se sunčana zraka o pjenu lomi, 
pa se stao domišljati, zašto su onako 

sastavljene i boje na duzi nebeskoj. 
Njega Newton slavi kao svoga prete¬ 
ču i velikog unapreditelja nauke o 
svijetlu. 

Mnogi će reći, da su sva ova ot¬ 
krića nastala samo od slučaja, jer da 
nije bilo one jabuke, što je pala i 
onog svjetionika u erkvi, Nervton i 
Galilej ne bi bili ništa pronašli. No 
to nije tako; kad se potanko izvidi, 
nadje se da slučaj tu malo ulazi. Ono 
su bile samo sitne prigode, kojima se 
je veliki čovjek znao okoristiti, jer i 
prije Neivtona mnogi su vidjeli, gdje 
jabuka pada i prije Galileja, gdje se 
svjetionik culja, pa ipak oni prvi na- 
djoše uzrok tomu. Newtonu dakle i 
Galileju, njihovom umu, volji i posto¬ 
janoj radnji imamo zahvaliti ova izna- 
šašća, a ne ni jabuci ni svjetioniku 
niti kakvom drugom slučaju. 

Ovi primjeri pokazuju, da se ve¬ 
liki ljudi ne bave samo velikim stva¬ 
rima, nego se znadu i malima baviti 
i okoristiti, te otkriti veliko značenje 
i veliku vrijednost stvari tako pripro¬ 
stih i običnih. Nesmotrenih bio bi po¬ 
kraj svega toga uzalud prošao, jer 
misli, da su to male, sitne stvari, 11a 

koje nije vrijedno ni gledati. Glavna 
razlika medju ljudima sastoji se u 
oštrini njihova motrenja, opažanja. 
Ruska poslovica kaže o čovjeku ne¬ 
smotrenu : »Ide kroz goru, a ne vidi 
drva za gorivo«. A Salamun reče: 
»Pametan ima oči u glavi, a bezum- 
nik ide kroz tmine«. Ima ljudi, koji 
više vide sjedeći, nego neki, koji svi¬ 
jetom obigravaju. Duša vidi kao i oko. 
Plitkoumni ljudi ne vide ništa, a ljudi 
duboka uma traže i dopiru do jezgre 
svim stvarima, koje im dodju pod oči, 
bilo to velike ili male stvari. Potanko 
motrenje ključ je dobrom uspjehu u 
svakom poslu na svijetu. 

Lakoumni ljudi drže sitnarijom i 
deset dana uzalud izgubiti, a pametni 
znadu i najmanje ostanke vremena 
pobrati i u korist okrenuti. White se 
naučio grčki upotrebivši svaki dan po 
nekoliko časova, dok je dolazio i od¬ 
lazio od pisarne svoga odvjetnika, kod 
koga je pisao. Burnev se naučio fran¬ 
cuski i talijanski, dok je 11a konju 
liodio, da predaje nauk o glazbi. En¬ 
glez Darvin, liječnik, koji je učinio 
najveći preokret u prirodopisnim zna¬ 
nostima, gotovo sve, što je napisao, 

pisao je vozeći se u kočiji od boles¬ 
nika do bolesnika. 

Ovako veliku korist daju sitni 
ostanci ^vremena, kad se poberu. I te¬ 
žak i radnik mogli bi mnogo sebi 
koristiti, kad bi htjeli uzeti knjigu u 
ruke samo za ono po sata, što im 
ostaje izmedju ručka i radnje, izme- 
dju večere i spavanja. Jedan sat na 
dan istegnut nekim besposlenjima, do¬ 
voljan je razumnu čovjeku, da nauči 
što hoće; kroz deset godina neznalicu 
bi pretvorio u mudraca. 

Umjeti prigodu shvatiti i svakim 
se slučajem okoristiti, to je veliko 
znanje, to je ono znanje, koje je naj¬ 
češće okrunjeno uspjehom. »Vješt go¬ 
ru lomi, a nevješta gora.« Ljudi, koji 
su čvrsto odlučili da nešto izvedu, 
uvijek imaju pri ruci prigodu i sres- 
tva, a ako ih kad nestane, stvaraju 
ih sami. Najzaslužniji ljudi za ljudski 
napredak, lomili su se najnezgodnijim 
ratilima. Ratilo ne čini radnika, nego 
vještina i postojanost čine radnikom 
čovjeka, koji ratilom radi. »Nema ala¬ 
ta za loša majstora« i nije uvijek isti¬ 
nita ona poslovica, koja kažć da »bez 
alata nema zanata«; jer je Terguson 

prostim perišem učinio čudnih stvari. 
Uz stotine drugih izdjelao je drveni 
dobnik, koji je tačno pokazivao vrije¬ 
me. Glasovitom slikaru Wilki služio 
jc s početka izgoreni štapić mjesto 
kista, a Benjaminu West-u rep nje¬ 
gova mačka Ljuta nevolja čestoputa 
natjerala je na izum, a škola uz velike 
zapreke bila je škola najveće vještine. 

Nijesu dakle samo velike stvari 
one ljestve, po kojima su pametni 
ljudi postali velikima, niti slučaj, 
niti slijepa sreća pomaže čovjeku, ne¬ 
go volja i postojana radnja. Ove dvi¬ 
je bude i bodre duh, da prihvati do¬ 
bre zgode, kad se dese. Slabiću, lijen¬ 
čini, nehajniku ne pomažu najbolje 
zgode, on ih ni ne vidi, kad prolaze 
pokraj njega. 

V. Krepkoća i srčanost. 

Odlučnost, postojanost i srčanost 
dobro uložene tvore čudesa. Ove vrli¬ 
ne daju pokret svakome djelu čovje¬ 
čjem i snagu svakome poduzeću. Nek 
mu je srca, čovjek će se protisnuti 
kroz cijeli svijet i uspeti na visoko. 

Pa makar mu svaki podli vat i ne po¬ 
šao za rukom, veliko je ipak zadovolj¬ 
stvo čovjeku, da je učinio sve ono, 
što je mogao i znao. 

Ne možeš ništa izvrsna učiniti, 
ako krepko uz posao ne prioneš. Bo- 
jazljivcem i sumnjivcem sve je nemo¬ 
guće, najviše zato, jer se njima sami¬ 
ma tako čini. Kaže se o nekome mla¬ 
dome francuskom časniku, koji je obi¬ 
čavao po sobi hodati vičuć: »Hoću 
postati maršalom francuskim i ostaviti 
glasovito ime«, pa je zaista i umro 
kao maršal francuski. 

»Htjeti jest moći«, stara je riječ, 
ali uvijek istinita. Tko je zapeo u 
glavu da će nešto učiniti, stotina mu 
je poteškoća manje i često usljed sa¬ 
me odluke stvar je opremljena. Tko 
hoće nešto, već se uputio; tko je 
odlučio da napreduje, već je na po 
puta stigao. Stoga krepkoća i srčanost 
zaista sobom nose svemogućstva. 

Napoleon je govorio: »Tvrda od¬ 
luka duboka je mudrost« i on je isti¬ 
nu ovih riječi svojim životđm dokazao. 
Iz početka prosti časnik, do malo ge¬ 
neral, zatim prvi konsul republike, a 
napokon car francuski! Svojom gvoz¬ 

denom voljom i neustrašivošću proši¬ 
rio je na daleko medje francuske dr¬ 
žave, podložio nesposobne vladare i 
dremežljive narode. Kad su mu jed¬ 
nom rekli, da će mu Alpe zaustaviti 
slavodobitne vojske: »Neće više biti 
Alpa«, odvrati Napoleon i na veliko 
čudo cijelomu svijetu, bila je kroz 
živac kamen prokrčena i smošćena 
široka Sempionska cesta. »Nemoguće, 
to je rječ samih kukavica!« govorio 
je on. Napoleon je smrtimice radio i 
često mu nijesu mogla odoliti četiri 
tajnika. Nikoga on nije štedio, ni sa¬ 
moga sebe. Njegov duh u druge bi 
se prelio i udahnuo bi svakome no¬ 
voga života. MHMHHpH I kod našeg 
naroda bilo je u svako doba junaka, 
koji su znali prsimice na top udariti 
i junačka djela izvojevati. Ali nažalost 
borili su se oni većinom za tudju slavu 
i tudju korist. Srčanost bana Nikole 
Zrinjskoga, koji je pod Sigetom sa pet 
stotina junaka slomio tursku silu, ostati 
ćeusvijetu primjer nenadkriljive osobne 
srčanosti i junaštva. 

No nije samo potrebita srčanost 
vojvodi i vojniku. U svakom poslu, 
pri jsvakom djelu treba srčanosti i 

krepkoće. U običnom svakdanjem ži¬ 
votu srce ti raste, kad vidiš čovjeka, 
koji bolest predobiva ustrpljenjem, 
koji prebrdi svaku samom žilavosti 
svoje ćudi i hrabro svojim puteni ide 
i onda, kad mu iz nogu krv cijepa, 
a uda od umora padaju. 

Natrag sedamdeset godina od pri¬ 
like iskrcao se u gradu New-Jorku, 
u Sjedinjenim Državama Američkim, 
mladić rodom iz Ceske, a zanatom 
bačvar. Otišao je u one daleke kraje¬ 
ve, da sreću nadje. U novčarki imao 
je još nekoliko talira, ali zato u srcu 
imao je volju za radnju i to takovu 
tvrdu, čeličnu volju, pred kojom ka¬ 
menje puca i kojoj nema zapreke, ni 
protivštine, da je nebi mladost svla¬ 
dala. Mladi bačvar zvao se Ivan S!a- 
vić. Prvih dana nakon svoga dolaska 
u Ameriku šetao se je po Ne\v-Jorku 
i okolici i razgledavao onaj silni rad, 
onaj promet i trgovinu američku, koja 
čovjeku dušu uznosi, a pri tom je 
neprestano mislio, kako bi došao do 
radnje i kako bi se zaposlio. . Jedno 
poslijepodne, šetajući se izvan grada, 
dodje do sela, u kojem je bila po¬ 
dignuta jedna od najvećih trgovačkih 


kuća u Sjedinjenim Državama. Nikad 
ne bi bio ni sanjao, da će vidjeti 
takav sjaj i veličinu. Tamo se nala¬ 
zile palača do palače dokle je oko 
moglo segnuti; tvornice bile su pre- 
križaue željeznicama, koje su jurile 
po tlu i letjele u zraku, viseći na žici. 
Vazduh se orio od buke i poklika 
radničkih, prevažanju i izvažanju nije 
bilo kraja ni konca.. Svuda naokolo 
zelenili se perivoji, kiteći taj svijet u 
svijetu. Pa sve to bila je imovina jed¬ 
noga samoga čovjeka, stečevina jedne 
same padieti, koja je tim uzdržavala 
i upravljala tisućama radnika i razno¬ 
sila slavu i ponos Amerike na široko 
i na daleko po svijetu. Ivan došao 
do vrata toga sela i ostao kao zapa¬ 
njen. Motrio je sad lijevo sad desno. 
Očevidno je bilo, da nešto snuje i 
mozga, jer mu se nikako nije dalo 
otići odatle, kao da ga je neka viša 
sila prikovala za prag onih željeznih 
vrata. Dok je on tako motrio i moz¬ 
gao, prodje slučajno gospodar tvorni¬ 
ca. Videći strana čovjeka pred svojim 
vratima, zadubljena u misli i začu- 
djeua, upita ga, da li je možda iz 
daleka kraja. 

Jesam, — odvrati Ivan. — Iz 
daleka, iz Ceske. 

— Gledaš valjda — nastavi go¬ 
spodar tvornica — ovaj sjaj, ovu ve¬ 
ličinu, kojoj uijesi navikao tamo u 
vašim krajevima i koja ti možda pa¬ 
met zanaša ? 

_— Varaš se, gospodine! — od¬ 
vrati Ivan. — Ja motrim ovo boga- 
stvo jedino zato, jer mislim, kako bi 
se s vremenom dalo i veće podignuti. 

A tko si ti ? — začudi se go¬ 
spodar. — Tko si ti, da se toliko po- 
uzdajes u budućnost i u svoju snagu, 
pa misliš, da bi ikada mogao steći 
ovoliko bogastvo ? 

— Ja sam, gospodine, bačvar. 

A jesi li našao posla ? — 
upita tvoruičar. 

— Nijesam. 

Hoćeš li kod mene raditi ? 

— Hoću. 

I tako Ivan stane na radnju kod 
ovoga tvorničara, koji je kasnije o 
njemu pripovijedao, da marljivijega i 
pametnijega radnika nije nikad prije 
imao. Dvadeset godina nakon ovoga 
razgovora sve američke novine opisi¬ 
vale su i slavile nove tvornice svako¬ 

jakih strojeva, koje su se nedavno podi¬ 
gle u blizini Ne\v-Yorka i kojima je na 
pročelju bilo utisnuto na kićenom že¬ 
ljezu ime Ivana Slavića. Iste novine 
opisujući ono bogastvo razglasile su, da 
nešto takova nijesu još vidile Američke 
Države. Bačvarski djetić bio je dakle 
održao riječ bogatome Američaninu, da 
će ga voljom i trudom nadkriliti. A ka¬ 
ko je u to kratko vrijeme došao on 
do toga bogastva, do toga blagoslova ? 
Kad bi ga tko o tom pitao, odgovo¬ 
rio bi: »Danju sam radio kolikogod 
mi je pamet i snaga davala, a noću 
sam prevrtao knjige i promišljao, ka¬ 
ko ću tiložiti onaj novac, koji sam da¬ 
nju stekao. Tim putem, trud do truda, 
misao do misli, novčić do novčića, 
kao zrno do zrna dok napokon ne 
postade pogačom. Malen, ali pošten 
promet nosi veliku trgovinu, a velika 
poštena trgovina ovo što vidiš«. 


VI. Pravi radiša. 

Svaki čovjek ima svoje dužnosti 
bio on gospodar ili sluga, ^učitelj ili 
učenik, težak ili zanatlija. Čovjek ima 

dužnosti prama sebi i prama svojoj 
obitelji, prema domovini i čovječan¬ 
stvu. Tko svoje dužnosti vrši pomnjom 
i nastojanjem, točno i u redu, taj je 
pravi radiša, taj je čovjek čestit i ua 
svom mjestu, jer posao čini ljude i 
posli daju plemenite nauke, kakve 
mnogi pisci ne mogu dati. 

Ne okreće posle na ruku slijepa 
sreća, nego pamet u glavi. Tko stane 
i motri dobro kako se svijet vrti, vidi 
da je čovjek najčešće sam sebi sreća 
i nesreća. Sreća se obično prislanja 
uz onoga, koji bolje umije, kao što 
vjetrovi i vode u moru uz onoga su 
mornara, koji je vještiji. Daj reda i 
nastojanja, radi i znaj kako radiš, pa 
nećeš prazan ostati. Ne mogu švi jed¬ 
naka, ali svakoga dodje svoj dio, kako 
tko vrijedi. 

Nije dobro po narav ljudsku na¬ 
mjeriti se na laku stazu u ovom ži¬ 
votu. Stoput je bolje biti prinukan 
na svagdanji trud, nego zateći sve 
lijepo i gotovo i na meko se naslo¬ 
niti. Iz početka siromaštvo je najbolji 
ostan do rada, koji pak nosi obilne 
posljedice u životu. Izvrsni neki su¬ 
dac, kad su ga pitali, kako je postao 


47 


glasovit u sudskoj struci odgovori: 
»Jedni se uspinju po velikom umu, 
jedni po prijateljstvu, jedni po čudu, 
ali je najveći broj onih, koji su po¬ 
čeli bez novčića u žepu.« Zato se 
obično govori, da su najsretniji u po- 
slima oni, koji počimlju raditi golo¬ 
ruki, dok oni, koji jpočimlju glavni¬ 
cama obično ih gube; jer ovi najče¬ 
šće puštaju da drugi čine, što bi oni 
imali učiniti, razlijene se, pa onda 
sve ide naopako. Talijanac kaže: »Tko 
hoće, neka ide, a tko neće, neka dru¬ 
goga šalje.« 

Lijeni neki vlastelin imao posjed, 
koji mu je nosio do petsto šterlinga 
na godinu. Kad je zapao u dugove, 
jednu polovicu dobra prodao, a drugu 
polovicu unajmio težaku radiši za dva¬ 
deset godina. Pri izmaku toga roka, 
dodje težak vlastelinu, da ga upita, 
ne bi li htio prodati svoje dobro. • 

— Sto ? — zapita začudjeno vla¬ 
stelin težaka. — Ili bi možda ti ku¬ 
pio moje dobro ? 

- Bih, gospodaru, — odvrati 
težak — samo ako se pogodimo. 

— I to mi je novo! -— zavapi 
vlastelin. — Ali molim te, kaži mi. 

kako je to, da ja na cijelom imanju 
nijesam mogao živjeti, a ti si meni 
za polovicu davao na godinu dvije 
stotine šterlina i još si mogao da ste¬ 
žeš toliko novaca, da sada sve ku¬ 
puješ ? 

— Lako, gospodaru moj, — od¬ 
vrati težak. — Vi ste uvijek sjedili 
govoreći »idite«, a ja sam prvi usta- 
jao govoreći »dodjite«. Vaše je go¬ 
spodstvo vrlo mnogo spavalo i ništa 
ne radilo, a ja sam se ustajao prije 
su,nca i sam svoje poslove opremao«. 

Sir Walter Skott reče nekome 
mladiću, koji ga je pitao za savjet, 
kad je imao poći u službu: »Čuvaj 
se besposličenja. Bez odmicanja radi 
što imaš raditi i neka ti nije vrijeme 
zabavi nikad prije, nego poslije rad¬ 
nje. Kad vojska putuje, često se za¬ 
pliće, zamrsi, jer prvi redovi ne ko¬ 
racaju redovito i bez pretrga. Tako 
ti je i u poslovima. Što ti je pod 
rukom, ako nije odmah i u redu 
opremljeno, drugi posli navru, dok 
jedna stvar zapne u drugu i nema 
više glave, koja bi mogla taj nered 
popraviti«, 

Ne smije se dakle vrijeme 
lakoumno propuštati, nego sve u svo¬ 
je doba obavljati, ako će poslovi da 
dobro i redovito teku. Ljudi radi¬ 
ni kažu: vrijeme je novac, ali vrije¬ 
me je i nešto više; vrijeme znači od¬ 
goj, znači usavršenje samoga sebe, 
sticanje čovještva. Sat svaki dan iz¬ 
gubljen u ludorijama ili u besposlici, 
da se uloži u poboljšanje samoga se¬ 
be, kroz malo godina neznalicu pre¬ 
obratio bi u učenjaka, vraga u sveca. 
Mnogi ne znaju, što je novac, dok 
ga ne prospu, a mnogi isto tako ne 
znaju što je vrijeme. Dnevi i mjeseci 
puštaju se, da prolaze dangubni, a 
istom, kada je već život pri koncu, 
htjelo bi se na bolje okrenuti; ali 
tad se već uvriježio zao običaj bez- 
posličenja. Izgubljeno bogatstvo može 
se opet štednjom steći, izgubljeno 
znanje može se naukom steći, zdrav¬ 
lje trijeznošću i liječenjem, ali izgub¬ 
ljeno vrijeme, izgubljeno je zauvijek 
i nikad se više neće povratiti. 

U radnji treba imati pomnje, 
nastojanja, točnosti i reda. Red je 
kao slaganje; vješt slagač složiti će 
u kovčeg dvojstruko više od nevješta. 

Čeljade neuredno svud za sobom nosi 
nered i ne zna ništa, nego bučiti i 
uznemirivati drugoga. Ono uvijek ka¬ 
sni po navici; eto ga na ročište, kad 
je već rok minuo, eto ga na željez¬ 
ničku postaju, kad je već vlak odju¬ 
rio. Na taj način poslovi zaostaju i 
on nikad ne može da stigne do cilja. 

Ali najviše u svakom poslu treba 
poštenja. Mudri rekoše: »Poštenje je 
najbolja korist«, a to se vidi svaki 
dan. Da nestane kod Engleza pošte¬ 
nja u trgovini, nema sumnje, da bi 
im trgovina legla po svijetu, niti bi 
oni više vozili blago iz svih krajeva 
zemlje. To, što u Americi i uopće u 
stranom svijetu rado primaju 11a rad¬ 
nju naše pomorce i radnike, neka 
zahvale najviše svom dobrom glasu i 
poštenju. 

Imade svuda po svijetu varalica, 
koji bi htjeli za čas steći i blagom 
se zamećati, pa prodaju sađru za bra¬ 
šno, konjog riza za kavu, ] 5 amuk za 
konac i za vunu, igala bez ušica, bri- 
tava nevaljanih i t. d. Ali ovi, prem¬ 
da mogu postati bogati, ne mogu 
nikad biti mirne duše. Ono, što čo¬ 
vjek pošteno dobije, ako je i manje, 

uvijek dulje ostaje i pristaje, a novac 
stečen prevarom i lukavštinom, može 
za koji čas zabliještiti oči budali, ali 
on obično ne pomaže i napokon pri- 
sjeda. 


VII. Novac, dug i prištednja. 

Pravu vrijednost novca saznaš 
istom onda, kad si novac upotrebio. 
Ako dvojica kupe svaki po jednu ku¬ 
tiju žigica, pa jedan plati za kutiju 
pet novčića, a drugi trideset, onda 
pet novčića onoga prvoga, vrijedi u- 
prav koliko svih trideset ovoga dru¬ 
goga. Tako isto ako netko bez ikakve 
koristi potroši krunu, onda njemu 
ona kruna nija ništa vrijedila, kao 
da je nije nikad ni imao. Novac da¬ 
kle vrijedi prema tomu, kako se troši, 
a pametan čovjek najbolje se raza¬ 
znaje po načinu, po kojemu se služi 
novcem; kako ga dobiva, kako štedi 
i kako ga troši. 

Nije lijepo novac držati glavnim 
i jedinim ciljem ljudskoga života, ne¬ 
go onim, što jest. Za novac možeš 
kupiti ljekove, ali ne zdravlje; čistu 




postelju, ali ne san; probrana jela, 
ali ne apetit ; poslugu, ali ne ljubav 
i vijernost; u jednu riječ za novac 
možeš dobiti svaku stvar, ali ne nje¬ 
zinu jezgru. 

Pa ipak ne valja novac lakoumno 
zabacivati; jer je novac velik dio tje¬ 
lesnoga pokoja i blagostanja. Tko ima 
novca, a nije škrtica ni lakomac, taj 
će koristiti i sebi i čovječanstvu, a 
tko novac zabacuje i lakoumno troši 
sve, što dobije, taj će brzo doći u 
škripac i morati će se pustiti pod 
jaram onih, koji znaju štediti. 

Jedino radnjom, štednjom i po¬ 
štenjem može se čovjek održati, ako 
je u dobru, a podignut se ako je u 
rdji. Nema široka puta od nevolje do 
blagostanja, treba se verati, penjati i 
znojiti. Rad i štednja podigli su sred¬ 
nji stališ u pngleskoj do onoga zna¬ 
nja i do blagostanja, u kojem se da¬ 
nas nalazi. Varaju se svi oni, koji 
očekuju misleći, da će država ili tko 
drugi -za njih raditi, da će ih oni 
dignuti. Dignite se sami, kako se svaki 
dan izmedju vas dižu'oni, koji znaju 
učiti, truditi, štediti i pošteni u svi¬ 
jetu ostati! 

Ljudi, koji sve troše sto dobiju, 
koji se dan po dan izvlače, uvijek će 
ostati megju zadnjima. Oni će biti 
nemoćni, po krajim će se vući i svaki 
vjetar i svako vrijeme će s njima mo¬ 
tati. Kad oni sami za se ne mare, 
sigurno, da nitko za njih neće da 
• mari. Ne imajući svoje prištednje osta¬ 
ju svakome za metlu i za lopatu, jer 
tko se god na tugjim kolima vozi, 
neće daleko. Jednom Kobden reče 
radnicima: »Svijet se je uvijek u dvo¬ 
je dijelio; jedni su oni, koji su spre¬ 
mali, a drugi, koji su trošili; štediše 
i rasipnici. Sve kuće, sve tvornice, 
svi brodovi, svi mostovi i sve gradje- 
vine, koje čovjeka proslaviše, djelo 
su onih, koji su spremali, a oni, koji 
su zabacivali svoje trude bili su uvi¬ 
jek njihovi robovi«. 

Kad čovjek malo unaprijed stane 
misliti, vidi, da mora uvijek biti spre¬ 
man na tri slučaja: na oskudicu rad¬ 
nje, na bolest i na smrt. Pametan 
čovjek treba da tako žive, da kad bi 
ga zatekao jedan od ovih slučajeva, 
bude što manje patnje i njemu i svi¬ 
ma onima, koji vise o njegovu vratu. 
Zar nije prava žalost gledati čovjeka, 

koji je mnogo radio i mnogo dobio, 
pa zato, jer je trošio sve, što je do¬ 
bivao, pod svoju starost pada rodbini 
na vrat ? Ako je čovjek pak oženjen 
i imade svoje djece, nije on samo po 
duši vezan, da kolikogod može pod¬ 
miri potrebe svoje obitelji, nego mu 
treba i 11a to misliti, da njegova smrt, 
koja može doći iznenada, ne ostavi 
njegovu obitelj u oskudici. Ne može 
on ovu svoju dužnost zanemariti, a 
da tim svoju obitelj ne izloži nevolji 
i sebe ne osramoti. 

Osim svega toga, čovjeku je. po¬ 
trebito, da imade svoje prištednje, da 
može biti nezavisan i svoj gospodar. 
Tko ništa nije prištedio, nije zaista 
slobodan, jer je uvijek u pogibelji, 
da upane u tudje šake. On ne smije 
smiono dignuti oči u svijet, znajući, 
da će u nevolji samo o tudjoj milosti 
visiti. Napokon, ako mu sasvim ne¬ 
stane radnje* nema čim da podje za 
njom u drugo mjesto; prikovan je 
svojoj župi gore nego spuž svojoj 
spužaljki. 

Eto, zašto treba štednja. A šted¬ 
nja, bogme, ne iziskuje ni velika na¬ 
prezanja, ni osobite kreposti; treba 

malo odluke i ustrajnosti. Napokon 
štednja nije ništa drugo, nego red u 
kućnim poslima; malo uprave, malo 
razbora i pomuje. Štedljivost je sa¬ 
svim drugo nego škrtost; štedljivost 
ne čini novac idolom, nego ga drži 
za korisna slugu. Čovjek, koji pred- 
vidja i štedi treba da je misaon čo¬ 
vjek ; jer on ne žive samo za danas, 
nego promišlja i na vrijeme, koje će 
poslije doći. 

Sramota je štediti od gole po¬ 
hlepe za blagom, ali štediti, da ne 
upadneš u dug, štediti za svoju ne¬ 
zavisnost, dika je i čast svakome čo¬ 
vjeku. 

Nije dug samo neprilika; on je 
prava nesreća. Naši stari rekoše; »U- 
bogu čovjeku uzalud veselo gledanje«, 
a Englezi kažu: »Prazna vreća ne 
može da stoji uzgor«, pa ni čovjek 
pod dugom ne može da se 11a noga¬ 
ma drži. Dug čovjeku iia same nje- 
•gove oči sadire čast, prodaje ga nje¬ 
govom trgovcu i čini ga sužnjem u 
mnogim prigodama. 

Glasoviti slikar Haydon pripo¬ 
vijedao je, da je počeo nazadovati u 
svojoj umjetnosti odkad se počeo du- 

žiti. On je siromah okušao na sebi 
riječ: »Tko je dužan i na Božić je 
tužan«. U njegovom dnevniku napisa¬ 
na je ova zapiska: »Ovdje počimlju 
moji dugovi, kojili se nikad nijesam 
mogao, nit ću ih se za moga života 
oprostiti«. Opis njegova života, kako 
ga je on sam napisao, jasno svjedoči 
da novčana oskudica suši pamet, muti 
dušu, i zadaje muka i poniženja sva¬ 
ke vrsti. Treba spomenuti, što je on 
preporučio nekom mladiću, koji se 
je spremao na mornaricu* »Bježi od 
svake naslade, koja bi te stajala du¬ 
ga. Nikad ne uzmi u zajam novca; 
to ponizuje!« 

Tko ozbiljno hoće, lako mu je 
prviput ne udužiti se. Ali kad si u 
prvi dug upao, on te zove na drugi 
i tako redom, dok upadneš do grla, 
da se više ne možeš ni maknuti. Prvi 
je dug kao prva laž; vuče te napri¬ 
jed, jer se suče dug iza duga, kao 
laž iza laži. Zato, da ne upadneš u 
tu napast, treba se u mladim danima 
naučiti i mjeriti svoje troškove s pri¬ 
hodima. To je pravo poštenje; jer 
ako čovjek ne nastoji živjeti pošteno 
svojim trudima, mora da živi nepo¬ 

šteno od tudjih truda. Oni, koji se 
ne mjere svojim prihodima i koji ne 
misle, nego kako će svojim željama 
zadovoljiti, prekasno se dosjete, koli¬ 
ke vrijedi novac i kako se treba slu¬ 
žiti novcem. Akoprem su po svojoj 
naravi pošteni ljudi, ovi lakoumniei 
navedeni su napokon na sramotna 
djela. Bacaju svoj novac, kao što ba¬ 
caju svoje dane; ispuštaju mijenice na 
vrijeme koje će doći i u travi ženju 
svoju ljetinu. Tako ih sklope sa svih 
strana obveze, da nemaju više ni svo¬ 
je slobode, ni svoje nezavisnosti. Sit¬ 
noga novca, što mnogi bacaju /nesmo¬ 
treno i bezdušno moglo bi se često 
toliko pribrati, da ga doteče za vas 
život i da se na nj osloni blagostanje 
i neovisnost cijele obitelji. Rasipnici 
su najgori zlotvori sebi samima, prem¬ 
da se oni prvi tuže na svijet, kako 
je sebičan i bezdušan. Ali, ako čo¬ 
vjek neće da bude sam svoj prijatelj, 
kako može tražiti, da mu drugi budu 
prijatelji ? Umjereni ljudi, bili siro¬ 
mašni kolikomudrago, imaju često o- 
dakle da pruže i drugome ; dok pija¬ 
nice i rasipnici, koji Sve što dobiju 

potroše, ne mogu nikad bližnjemu da 
pomognu uprav ničim. 

Nažalost kod nas je mnogo če¬ 
ljadi, a osobito srednji stališ, koji ne 
žali odmah sve potrošiti što dobije, 
nego još gazi u dugove i razbaciva 
se načinom življenja. Kao da je cijeli 
svijet zanijela želja velikašenja! Prije 
svega hoće da se vidi, da se ističe, 
pa makar propalo poštenje. Tko bo¬ 
gat nije, hoće, da se prikaže bogatim. 
Mnoge gizda lomi, a glad mori. Ne¬ 
maju pameti, da ustrpljivo čekaju i 
da pomalo napreduju u stanju, u ko¬ 
jem se nalaze, nego im se hoće od¬ 
mah da žive po najnovijem kroju. 
Strašna je borba, strašno je natjeca¬ 
nje, tko će prvi da bude u redovima 
društvenoga pozorišta i u toj vrevi 
mnoga krotka duša, mnogo plemenito 
srce izostane. Nema pera, koje bi 
pristojno opisalo sve nevolje, koje radja 
ova mahnita čežnja zablješćivanja. Zle 
poslijedice i same se kažu na sto nači- ^ 
na: iz sramotnih pronevjerenja ljudi, 
koji se stide siromaštva, ali se ne 
stide nepošteuja; iz očajnih napreza¬ 
nja za obogaćenjem ; naprezanja pred 


kojima se kosa ježi, ne radi onih ne¬ 
sretnika, koji propadaju, nego radi 
nedužnih obitelji, koje za sobom u 
propast i ponor vuku. 

VIII. Uzgajanje sama sebe. 

Učenjak Gibbon kaže: »Svaki 
čovjek prima dvojstruki odgoj ; jedan 
od drugoga, a jedan — i taj najviše 
vrijedi — od sama sebe.« Da čovjek va¬ 
ljano sebe uzgoji, treba mu pomno 
snažiti i jačati, koli tjelesne, toli du¬ 
ševne sposobnosti. Svaka treba da od 
svoga pusti, da drugim zadovolji. Goji 
samo tijelo, eto silenoga ili divljega 
-čovjeka; goji samo srce, eto zaneše- 
njaka ili budale; goji samu pamet, 
eto ti smušenjaka i možda nakaze 
ljudske. Istom onda kad se mudro 
goje usporedo sve sposobnosti, odgoji, 
se potpuni, cijeli čovjek. 

Stari su narodi mnogo držali do 
tjelesnoga odgoja ; cilj njihovim naj¬ 
višim naukama bio je: zdrava pamet 
u zdravu tijelu. Grčki učitelji šetajući 
se,, podučavali su mladež, da im tije¬ 
lo sjedeć ne zakržljavi. Osim toga 

mislili su, da je mladićima dosta znati 
jedino ono, što mogu šetajući se na- 
čiti. Do nedavna u mnogom kraju bilo 
se smetnulo svako tjelesno vježbanje 
i sav se odgoj davao u pamet, a na 
veliku štetu zdravlja. Mnogo se da¬ 
valo glavi, a oduzimalo se svim osta¬ 
lim udima, te je uzproždrljivost uma, 
želudac izgubio apetit. Radi toga u 
ovom naprednom vijeku toliko zlo- 
hrauih želudaca, toliko lepećavih srda¬ 
ca, toliko osušenih ruku, toliko izje- 
denih nogu, toliko usalih i zloživih 
uda.. 

Ne trpi samo . zdravlje od uleža- 
nili tjelesnih uda, nego se i pamet 
zaleže, nauk je smeten ; čovjek posta¬ 
ne slab, bez ikakve volje i bez ika¬ 
kva pouzdanja u se. Najviše radi za¬ 
nemarena tjelesnog vježbanja, mi vi- 
djamo kod pametnih ljudi onu težnju 
na nezadovoljstvo, na besposlicu, na 
„ zloslutnju, što sve čini da im za rana 
život dosadi. Glasoviti spisatelj Daniel 
Malthus preporučivao je svomu sinu, 
kad je bio na naukama, da dobro uči, 
ali da se i životom vježba, nebi li 
zdravu i čvrstu uzdržao glavu. 

Ne valja odviše precjenjivati vri¬ 
jednost tjelesne njege, ali je od pri¬ 
jeke potrebe, da se svatko još zarana 
nauči služiti se svojim životom i svo¬ 
jim udima. Ima mnogo mladića, koji 
izlaze iz učiona krcatom glavom na¬ 
uke iz grčkoga .i latinskoga, a ne 
znadu vladati svojim tijelom. • Znaju 
pravila slovnička, a ne znaju, kako 
se zapravo očima gleda i mnogom 
seljaku zaostaju u prirodnom posma- 
tranju. To je zato, jer im sve samo 
u glavu trpaju, a o kakovoj radnji, o 
djelatnom životu nemaju ni pojma. 
Uporaba mišica i ruku neće naškoditi 
nauci najmudrije knjige. Poslovanjem 
uči se čovjek podnašati tjelesne na¬ 
pore, uda postaju čvrsta, tijelo je čilo, 
a onda sve teče glatko i u redu. 
Pravo govore oni, koji kažu da rad¬ 
ničkom stališu nije teško radi toga 
što mora da radi, nego radi toga što 
mora mnogo da radi i to samo ruka¬ 
ma, na veliku štetu umnih sposobno¬ 
sti, za koje nema vremena da se bri¬ 
ne. Dok se je gospodsku mladež učilo 
prezirati i bježati od rada i tim joj 
se mnogo štetovalo, jer se bez rada 
nalazila u mrtvome neznanju^ svega, 


što je od prave koristi — pustilo se 
da radnik ostane vječito prikovan za¬ 
natu, a težak poljodjelstvu bež ika¬ 
kvoga duševnog odmora, bez ikakve 
naobrazbe. A sad mi kažemo, da se 
oba ova zla mogu izbjeći lijepo slaga- 
jući uzgoj tjelesni sa uzgojem umnim. 

Zastupnik Milnes govoraše: »Mi¬ 
slim, da je navika na ručnu radnju 
prava uputa i poprata za živu umnu 
radnju. Radnik dobar u svom poslu, 
ako ima pameti, bit će dobar i u 
radnjama umnim. Najglasovitije ljude, 
koji se podigoše iz najnižeg društve¬ 
nog sloja, ne tražite izmedju neznalica 
i holčina, nego ih tražite izmedju o- 
nih, koji su bili okretniji, radišniji i 
dokučitiji u svojim prostim zanatima. 
Ne smeta ni malo mudroj glavi da i 
koji posao oprema; pa ako motrite 
ljude visoko postavljene, naći ćete 
uvijek, da su baš oni u svijetu čuve- 
niji i svome narodu korisniji, koji 
življega posla imadu. 

Mnogo ovisi o tjelesnom razvoju 
i snazi tijela, koliko će čovjek dopri¬ 
jeti u životu. Jedre prsi trebaju od¬ 
vjetniku i državniku isto tako kao i 
dobro izučgna pamet. Potpuno prozra- 

čivanje krvi kroz obilatu pluću sasvim 
je od potrebe, ako će mozak čvrsto 
da radi. Zato odvjetniku, državniku i 
drugim ljudima, koji samo glavom 
rade, hoće se, koliko zdrave pameti, 
toliko i tjelesne krepčine; a ova se 
ne stiče drugčije nego svakdašnjim 
rastezanjem i vježbanjem mišica. 

Veliki državnik Lord Palmerston 
umro je, kad mu je bila 81 godina, 
a punih pedeset godina vladao je En¬ 
gleskom. Do zadnje godine njegova 
života svatko se divio njegovom mla¬ 
denačkom izgledu i krepčini. Ali tre¬ 
ba znati, da je on u mladosti bio stras¬ 
tveni lovac; mnogo je hodao i mnogo 
veslao; bio je prvi na muškom igra¬ 
lištu, kao što je kasnije prvi postao 
na vijeću. I malo dana pred svoju 
smrt jašio je konja i lov lovio. 

Juraj Clemenčeau, današnji mi¬ 
nistar predsjednik francuske republi¬ 
ke, navršio je davno 70 godina života. 
No uza svu svoju visoku starost, on 
se je dnevnom tjelovježbom sačuvao 
do danas čil i krepak. Njegova radi¬ 
nost, odlučnost i ustrajnost poznata 
je cijelom svijetu. On redovito poha- 
dja vojnike 11a bojnom polju i zalazi 

u prve bojne jarke, ne bojeći se ni¬ 
kakvoga tjelesnog napora. Uz to je 
jedan od najvećih umova i najboljih 
govornika Francuske. Njegovi govori 
odlikuju se snagom, svježinom i mla¬ 
denačkim poletom. Hvo što je on g. 
1907. kazao u pogledu uzgoja duše i 
tijela: »Ne smijemo nikada zaboraviti 
na to, da u svakom času moramo biti 
spremni, da branimo našu uljudbu od 
svakog divljeg i silovitog izuenadje- 
nja. Kad ne bi to mogli, onda bi sva 
naša žedja za slavom i sve naše du¬ 
ševne stečevine bile u pogibelji da 
propadnu. Vrline duha treba da idu 
usporedo sa, tjelesnom snagom. Zato 
oplemenjujte vaš duh, mladići, ali bu¬ 
dite i tijelom jaki. Ludost je ove dvi¬ 
je vrline dijeliti jednu od druge; one 
ujedinjene stvaraju potpuna čovjeka, 
pripravna na sve nedaće života!« 

Naš starina pjesnik fra Grga Mar- 
' tić, kad je navršio 84. godinu, bio 
je krepčiji i čiliji od mnogog mladića. 
Vas njegov ogromni, umni rad nije 
mu naškodio, jer je i tijelo redovito 
snažio i jačao. Nužda mu je bila go¬ 
rom obilaziti, poljem trkati i rijeke 


preskakivati, a to mu je zdravlju naj¬ 
više pomoglo. 

»Tijelo je stan duši, — kaže 
stari Barton. — U njemu ona stoji, 
u njemu pribiva. Kako zublja bolje 
ili gore svijetli i ljepše ili ružnije 
vonja po vrsti svoga soka, tako i na¬ 
ša duša vrši svoju po vrsti svojih ću- 
tila. Ili da drugu prispodobu iznese¬ 
mo : kako vino daje sudom, u kojem 
stoji, tako i duše primaju se mane 
ili vrline tijela, u kojem ona stanuje«. 

Vrsnici zvali su u mladosti šal¬ 
ter Skotta velikom benom. Ali on je 
ipak znao smrtimice ostima gadjati 
smuđa i nije se bojao najboljega ja¬ 
hača. Kad je kasnije postao slavnim 
spisateljem, nije ni onda zapustio tje¬ 
lesne vježbe i dok je do podneva pi¬ 
sao, po objedu je hodio u zecove. 
Znameniti učitelj Vilson bio je pravi 
hrvač, a pjesnik Burns u svojoj mla¬ 
dosti rado je pozivao na šake i na 
skok. 

Dobar temelj u zdravlju i u snazi 
tjelesnoj, kako rekosmo, veoma je po¬ 
trebit, ali osim toga treba i pamet već 
iz mladosti priučiti, da bude sredjena. 
Gojuo tijelo bez malo soli u glavi veli- 

ka je poruga. Riječ, đa se sve predaje 
radnji istinita je, osobito u stieanju 
znanja. Vrata su nauci rastvorena svi¬ 
ma, koji zbilja hoće da dopru do nje i 
ove nikakova zapreka neće smesti. 
Katerton je običavao govoriti, da Bog 
šalje svoja stvorenja na svijet dugo- 
ruka, da svaku dosegnu, samo da ho¬ 
će mašiti se. 

U nauci, kao u svakom poslu, 
čvrsta odluka i postojan rad sve čine. 
Treba da se dlani grijn; jer nije do¬ 
sta da gvoždje mlatimo, dok je ngri¬ 
jano, nego treba da ga mlatimo, nek 
se ugrije. Začudno je dokle mogu 
doprijeti oni, koji imaju srca i po¬ 
stojanosti, koji ne puštaju uzalud ni 
časa, što im pretiče, i koji znaju da 
se svakom prigodom okoriste. 

Major Miše Anastasijević bio je 
jedan od takovih vrijednjaka, koji zna¬ 
du sretan čas pogoditi i njim se pa¬ 
metno okoristiti. Miša se rodio u Po- 
reču god. 1803. od veoma siromašnih 
roditelja. Jos prije nego je navršio 
godinu dana umrije mu majka. Otac 
mu se zatim oženio drugom ženom, 
Miljom, i poslije tri godine umrije i 
on. Maćeha Milja bila je odsada sve 

okrilje malome Miši. U rodnom mje¬ 
stu, u Poreču, Miša naučio čitati i 
pisati onako i onoliko, koliko se onda 
tamo moglo naučiti. Miša se odliko¬ 
vao svojim nastojanjem i marljivošću 
i doskora počeo da podučava druge 
u čitanju i pisanju. Imao je trinaesto- 
ricu učenika, od kojih su neki bili 
od njega i jači i stariji. Primao je 
po deset para mjesečno za svakoga 
učenika. Nakon toga najmio se kao 
sluga nekom trgovcu, ali malo zatim 
počeo on sam na svoju ruku trgovati. 

Bio je smrtni radiša, pošten, odlučan 
i dalekovidan u svakom poslu, te je 
u kratko vrijeme izašao na dobar glas. 

Knez Miloš dočuo za nj, pozvao ga 
u Kragujevac, i povjerio mu svoje ♦ 
ladje i svoje žito da ga proda u Tur¬ 
skoj i Vlaškoj kako bolje zna. Miša 
se spusti na ladjama niz Dunav i đo- 
dje u Vidin. Tu je bila glad, pa je 
on poklonio sirotinji jednu ladju hra¬ 
ne za zdravlje kneza Miloša, a druge 
je vrlo dobro prodao. Sadje zatim i 
u druge varoši .niz Dunav sve do 
Galca i proda svu hranu da nemože 
bolje. Iz Galca morao je novce na 
saonicama prenositi. Bojeći se hajdu- 



ka i pustahija svrati se u Bukarešt, 
da kupi soli. Okna je tada držao pod 
zakup neki barun Majdan, koji se na- 
liodio u novčanim neprilikama, te je 
prodavao sol veoma jeftino. Miša za¬ 
moli, da ga puste k barunu, da kupi 
soli. Nosio je turske haljine i šal oko 
glave. Kad sluga javi za Mišu i kaže, 
kako se nosi, barun srdito odvrati, 
da ga nemože primiti, jer zna, da će 
on iskati samo koju stotinu oka soli. 
Sluga zapita Mišu, koliko bi htio soli: 
»Uzeo bi jedan milijun 4 oka« — od¬ 
vrati Miša. Sluga brzo javi svome 
gospodaru i milijun oka učini baruna 
tako ljubeznim, da Mišu odmah primi 
i pusti se u pogodbu. Kad se pogo- 
diše za prvi milijun oka reče Miša : 
»Ja bi želio još jedan milijun oka, 
ali jeftinije nego prvi«. Kad uglaviše 
i drugi milijun, Miša opet ponizno 
progovori: »Ja bih želio još i treći 
milijun, ali opet s cvancikom na sto¬ 
tinu jeftinije od drugoga«. — »Ama, 
možeš li ti platiti toliku so 1 « — »Pa 
neću je dići, dok novce ne izbrojim«. 
Majdan dao i treći milijun. Miša se 
tako oprostio mnogih novaca, pa sol 
krene u Srbiju. Knez ga pohvalio i 




dobio je na soli, da Bog pomaže! Od 
toga doba Miša se nije ostavio radnje 
S knezom, koji mu je podijelio čin 
dunavskog kapetana, a kasnije majo¬ 
ra. God. 1842. Miša se nastanio u Be¬ 
ogradu. U početku god. 1844. kupio 
je u Vlaškoj prvi spahiluk, a do god. 
1865. imao je već šest velikih i više 
malih. Ova golema imanja i sve svoje 
nebrojeno blago, stekao je napornim, 
požrtvovnim radom i svojim providja- 
jućim trgovačkim umom. Pripovije¬ 
daju, da je major Miša mogao neko¬ 
liko nedjelja provesti neprestano ba¬ 
veći se svojim trgovačkim osnovama, 
a da ne zaspe noću, osim što bi ob- 
đan po koji časak zadrijemao. Zidanje 
mu je bio najprijatniji rad, a trgovi¬ 
na svakdanja misao i zabava. God. 
1858. bio je predsjednikom Sveto-an- 
drijevske skupštine. 

Kako je Miša sticao bogastvo, ta¬ 
ko mu se srce širilo nk dobročinstva. 
Teško bi bilo nabrojiti, što je on dao 
na učione, na čitaonice, 11a djake, 11a 
književna dijela, na udaje djevojaka, 
11a pomoć trgovcima i 11a uzdržanje 
sirotinji. Ali njegovom rodoljublju sve 
to nije bilo dosta. Htio je da ostavi ci- 

jeloj Srbiji spomenik i god. 1863. 
podiže posred Beograda veličanstvenu 
i divnu zgradu, Veliku Školu, koja 
ga je stajala sto hiljada dukata. 

Ime kapetana Mise blistat će 
kao dragi kamen u povjesnici jugo¬ 
slavenskog naroda, ne na onim stra¬ 
nama, gdje se pripovijeda, kako se 
krv lije i kako oganj proždire imanja 
i blaga krvavo stečena, nego tamo, 
gdje se vijenac vije prosvjeti, napred- 
ku i uljudbi. 

Sir Joshua Reynolds toliku je 
vjeru imao u raduju da je cijenio, da 
svi ljudi mogu doprijeti na vrhunac 
savršenstva, samo da neprestano budir 
za poslom. »Vrlina je čovjeku nagra¬ 
da za radnju — govorio je 011. — 
Ako imaš velik um, nauk će ti ga 
učiniti još većim; ako si slaba uma, 
nauk će ti ga potkrijepiti. Ništa se 
ne niječe radnji dobro upravljenoj, 
niti išta može da bude bez radnje«. 
Sir Fowel Bakston nije bio baš dobre 
glave, no on je mnogo vjerovao u 
ustrajan rad, držeći se ponizne i ko¬ 
risne misli, da i on može sve lijepo 
učiniti kao i drugi, koji su mnogo 
pametniji od njega, samo da se on 

dvojstruko više zabavlja i više od njih 
trudi. Zaista velika glava bez radnje, 
gluha je tikva ; cijelom je svijetu po¬ 
znato, da su se veleumi pojavili iz 
trudnika, iz postojanih i revnih ljudi, 
i da ih je nad ostale digao življi i 
vrsniji rad. 

Glavno je u nauci, da ono što učiš, 
do kraja izučiš. Nije dosta imati knji¬ 
ga, nego treba da se znamo s njima 
korisno služiti, kad su nam od potre¬ 
be. Čitaj malo, ali sve dobrih knjiga; 
jer ništa više ne oslabi i ne dosadi 
pameti, nego naglo i nesustavno čita¬ 
nje mnogih knjiga. Znanj.e se ne cijeni 
po mjeri, nego po vrsti. Zato srednja 
učenost, samo neka je točna, korisnija 
je od prostrane, ali plitke. Donekle 
je istina, što se veli, daje danas zna¬ 
nje mnogo rasprostranjeno, no uza 
sve to pod njim se ne krije nego 
mrtva glupost. Nikad se nije više či¬ 
talo, a manje učilo i danomice se 
množi broj onih, koji svega znadu 
pomalo, a ništa dobro i do kraja. Za 
takove se lijepo kazalo, da su slični 
onim sitnim perišima, u kojima osim 
manje i veće oštrice, ima i kajkalica 
i ušetka i svrdlić i još koješta; ali 




sve je to tako napravljeno, đa kad 
je od potrebe, sve ne vrijedi ništa. 

Odlučnosti i hitrine hoće se pri 
uzgoju sama sebe, isto kao i u poslo¬ 
vima. Odlučnost i hitrina stiče se, 
kad se čovjek iz mladosti nauči uz¬ 
dati se samo u svoj trud. Pomanjka- 
nje pouzdanja u se smeta razvitku 
mnogo više nego bi se na prvi mah 
reklo. Ne valja biti preuzetan, ne va¬ 
lja se držati višim nego što jesi; ali 
opet ne uzdati se u se »i radi toga 
ne biti hitar na djelu, velika je ma¬ 
na. Johnson je govorio, da slavu, koju 
je stekao na književnom polju ima 
zahvaliti jedino tome, što se je po¬ 
uzdavao u svoje sposobnosti. Obično 
radi toga se malo čini, jer se malo 
kuša; mi sustajemo, jer ne smijemo 
pokušati, ni ustrajctti. Da se jednom 
odlučimo i pokušamo, možda bi nam 
pomoglo, ali mi se ne usudjujemo 
započeti. 

Kad si odlučio, kad si jednom 
započeo i poslom se zabavio, kao da 
si uskrsnuo. »Poslen, blažen!« govo¬ 
rio^ je Gray. A biskup Kamberland 
kaže: »Bolje se derati nego rdjati«. 
Aniold je pisao Nikoli: »i^ar nema¬ 

mo dosta vremena u grobu da poči¬ 
vamo ?« 

Nije dobar radiša, koji nije us- 
trpljiv do kraja. Ima ljudi, kojima bi 
se htjelo da odmah ugledaju plodove 
svoga rada i dogadja im se kao djeci, 
koja je željna da vidi nicati posijano 
sjeme, pa pogule rasad, da vide, ko¬ 
liko je niklo. Ali čovjek, koji sije i 
sadi, valja da čeka ustrpljenjem i vje¬ 
rom u ono, što će doći. Cesto treba 
da se zadovolji i samom mišlju, da 
će njegovi sinovi uživati plodove. U 
jednoj Lafontenovoj basni, neki mla¬ 
dići podrugivahu se starcu, koji je 
sadio red stablića, od kojih niti će 
ploda dočekati, niti će pod njima hla- t 
dovati. Starac im odgovori: »Ako ne¬ 
ću ja, hoće moji sinovi, hoćete i vi i 
stoga mi se mili saditi ih!« Nedavno 
je bio na umoru siromah radnik. Oko 
njega stajala u plaču žena i djeca, a 
njega bijednika mučila misao, da svoje 
mile ostavlja na svijetu, da se sami 
bez njega s nevoljom bore. »Jao meni, 
što će s vama biti!« jađikovao je on 
i nikako se nije mogao utješiti. Na¬ 
pokon svijestan prijatelj reče'mu : fc »Ne 
boj se; veliko im nasljedstvo ostavljaš! 

Ono, što si ili ti učio, oni neće zabo¬ 
raviti ; sjeme, koje si ti posijao, rodit 
će; knjige, iz kojih si ti crpio mno¬ 
go korisna nauka, služiti će i njima.« 

Vratimo se opet na staro: naj¬ 
bolji i najkorisniji je onaj uzgoj, ko¬ 
jega čovjek daje sam sebi. Uzgoj, koji 
se prima po učionama i zavodima 
samo je početak i vrijedi u koliko 
nas priginje nauku i trijebi nam put, 
po kojemu treba da se sami uzgajamo 
i razvijamo u odredjenom pravcu i 
za stanovit cilj. Kad čovjek sam po- 
gadja i kuša, što može, što li ne mo¬ 
že, on se snaži i bodri. Trpati u svoju 
pamet misli iz tudje glave, a ne znati 
ih preživati i njima se koristiti, ne 
pomaže čovjeku, kao što mu ne bi 
pomoglo trpati u kakav kovčeg stvari, 
koje mu ne služe. Tim ne činimo 
drugo, nego preobraćamo naše glave 
u mrtve posude tudjih osjećaja, koja 
se malo ili ništa nas tiču. »Nije do¬ 
voljno — kaže Locke — napuniti gla¬ 
vu mislima i mudrim rečenicama; va¬ 
lja ih dobro probaviti, ako želimo, da 
nam budu zdrava i korisna hrana.« 
Nauk, koji primamo od drugoga nije 
nikad naš, kao onaj, što ga svojim 


nastojanjem i svojim trudom stičemo. 
Znanje, svojim trudom pribavljeno, to 
je vlastitost, prava pravcata -naša svo¬ 
jina. To ostaje u glavi udubljeno i 
živo i što je na taj način stečeno, već 
se s pameti ne smeće. 

Suvišno je napominjati, koliko 
znanje nosi koristi u životu. To vidi¬ 
mo svaki dan i svatko se već počeo 
uvjeravati, da je znanje najbolja glav¬ 
nica. »Znanje je imanje«. Znanje kod 
svake nove zgode pokazuje put, ko¬ 
jim ćeš lakše okrenuti, kako ćeš bolje 
zanat tjerati, kako ćeš brže, solidnije 
i ljepše. Tko radi glavom istodobno 
kad rukom radi, shvaća dublje svoj 
posao, svijest snage jedri mu i jača 
iz dana na dan, pa m-u je to najmi¬ 
liji razgovor na svijetu. 

Najniža i najprostija radnja može 
se oplemeniti i olakotiti, ako je čo¬ 
vjek resi plemenitim mislima,► koje 
daju poštovanje i čast svakoj radnji. 
Radnja, urešena plemenitim mislima, 
najbolji je i najprobraniji odgoj, koji 
ako ne donese bogatstva, donijet će 
uvijek dobru družbu uzvišenih misli. 
Jednom je netko zapitao mudraca: 
»Reci, što si dobio tom tvojom mu- 

drošću ?« Mudri odgovori : »Dobio 
sam u sebi dobra druga.« 

Ali mnogi sustaju u odgajanju 
sama sebe, jer u svijetu ne napredu¬ 
ju, kako misle, da su zavrijedi li. Ne¬ 
tom su željud posijali, htjeli bi da 
im odmah dub izraste. Uzeli su zna¬ 
nje za trgovinu, pa im se daje na 
žao, da za ono ne primaju gotov no¬ 
vac, kako su se nadali. Znanje treba 
držati plemenitom ćudi i kažiputom 
na opširnije poglede, a držati ga pu¬ 
kim ratilom za sticanje bogatstva u 
svijetu ili izvorom zabavi ili igračkom 
uma, to znaci obarati ga u ruglo. 
Dobro je, da čovjek nastoji, kako će 
se na više popeti i na bolje krenuti,, 
ali ne smije misliti, da mu je za to 
dovoljno samo puko znanje. Znanje 
je samo srestvo za bolji i plemeni¬ 
tiji rad, a rad prema tome kakav je, 
pokaauje vrijednost majstora. Tužiti 
se na ludu sreću stoga, što u svijetu 
ne beremo ploda, koji trga vještak i 
pomnik prije, nego mnogi izučeni, 
biljeg je plitka i nedozvana uma. Za 
takova nema boljega lijeka do česta 
napominjanja riječi Roberta Suteja, 
koje je kazao nekom prijatelju, kad 

ga je pitao za savjet: »Drage volje, 
ja bih te svjetovao, da znam, da će 
ti pomoći; ali zdravlje se ne povraća 
onome, koji voli bolovati! Možda je 
katkad od nevolje dobru i pametnu 
čovjeku da se tuži na svijet; alvbudi 
uvjeren, da nitko nije imao uzroka, 
da sasvim ostane u svijetu nezadovo¬ 
ljan, ako je sve svoje dužnosti vršio. 
Ako čovjek izučen i zdrav dragovolj¬ 
no ne prijanja uz koji posao, valja 
reći da je nedostojan tih darova.« Po 
svoj prilici, da se množi broj nezado¬ 
voljnika i kod nas i posvuda radi to¬ 
ga, što se u podijeljivanju služba gle¬ 
da najviše na one, koji su slučajno 
isposlovali bolje ocjene u svjedočba- 
ma. To natjecanje sa svjedočbama 
slično je lutriji, u kojoj srećka redo¬ 
vito padne na one, koji su u glavu 
natrpali više površne nauke. Nedavno 
tražilo se u nekoj kraljevini osam pi¬ 
sara za vladinu službu, pa ih se javi¬ 
lo sedamsto. Zar nije žalosno, da to¬ 
liko izučene mladosti moljaka vladinu 
službu, mršavo plaćenu; dok ima mno¬ 
go drugih puteva, težih možda i trudni- 
jih, ali korisnijih i slavnijih, koji su uvi¬ 
jek otvoreni umnim i radišnim ljudima? 





IX. Izgledi i uzori. 


Nema na svijetu boljeg učitelja 
nego što je izgled, premda je ovaj 
nijei^. Izgled je uvijek moćniji od 
riječi; on uči djelom, a razumijeva 
ga i čeljade iz najnižega stališa. Lijep 
je i dobar svjet, ali slabo on pomaže, 
ako nije poduprt dobrim izgledom. 
Bolje jednom tvorom, nego stoputa 
govorom. 

Svatko se lakše uči gledajući, ne¬ 
go slušajući i sve ono, što se u djelu 
vidi, pristaje drugčije od onoga, što 
se čita ili čuje. Zato djeca nijesu ni¬ 
kad onakova, kakva im se govori da 
budu, nego su uvijek slična onima, 
koje oko sebe vide. 

Nema djela, nema misli u našem 
životu, da za sobom ne ostavlja traga 
i da ne zamiče neopaženo u život 
onih, koji su okolo nas. Dobra misao, 
dobro djelo ne ostaje bez ploda ni 
onda, kad je nas sa svijeta nestalo. 
Ali jednako je i sa zlim djelom ili 
zlom mišlju. Nema tako neznatna čo¬ 
vjeka, o kojem bi se moglo sa stal- 
nošću kazati, da njegov izgled neće 

uroditi kakvim plodom, bilo dobrim 
bilo zlim. Kako je sadašnjost iz pro¬ 
šlosti i kako život i izgledi naših sta¬ 
rijih djeluju na nas, tako i mi našim 
svakdašnjim djelima zamećemo ćud 
budućim naraštajima. Zato život dobro 
uložen i ćud besprijekorna bogata je 
ostavina i svojoj djeci i cijelome svi¬ 
jetu, jer je to najtvrdja pouka krepo¬ 
sti i najoštrija osuda zlodjela, a ujed¬ 
no nepresušeni izvor najvećega bo¬ 
gatstva. »Meni je dosta, — govorio 
je Poppe onima, koji su se pođrugi- 
vali njegovom niskom porijeklu, — 
dosta mi je, da se nijesam nikad za¬ 
sramio radi mojih roditelja i da oni ra¬ 
di svog sina .nijesu nikad suze prolili.« 

Potrebito je dakle da svi ljudi, 
a osobito mladji traže društvo pošte¬ 
njaka i da uvijek gledaju na bolje od 
sebe. Franjo Horner kaže: »Ispovije¬ 
dam, da sam primio u glavu više od 
pametnih ljudi, nego od svih knjiga, 
koje sam u mom životu pročitao«. 

Biskup Strossmayer javno je u 
hrvatskom saboru priznao, da ga je 
u prvoj mladosti razgovor sa časnim 
starcem, srpskim zatočnikom, vojvo¬ 
dom Nenadovićem, uzhitio za svoj na- 

rod. A pripovijedaju, da nema čovje¬ 
ka, koji se je primakao starom Vuku 
Karadžiću, a da nije sobom u srcu 
ponio sliku ove narodne pčelice, sa 
željom, da i on, koliko može, dopri¬ 
nese u narodnu košnicu. 

Moć, kojom hrabri ljudi privlače 
i vuku za sobom plašljive, najočitiji 
je dokaz, koliko može izgled. Odatle 
junaštva, što višekrat čine slabići na 
zapovijed junaka. Na sam spomen ju¬ 
načkih djela srce se ljudsko razigra, 
kao na zvek bojne trublje. Kršni Ziž- 
ka ostavio je oporukom svoju kožu 
čehoslovačkom narodu, da je prišije 
na bubanj, koji će ih zvati u boj na 
Nijemce. Kad Turci teše arbanaški 
Eeš, razgrabiše kosti Skenđerbegove, 
ne bi li dobili junaštva Skenderbe- 
gova. 

Ali najbolji i najmoćniji izgled, 
što se može mladeži predočiti, jest 
izgled ustrajna i poštena rada. Rad 
krijepi tijelo i duh, daje životu vese¬ 
lost i vedrinu i čini ga sretnim i za¬ 
dovoljnim. Veseo duh, zdrav je i ne¬ 
pokvaren duh; radeći sam dragovolj¬ 
no, druge potiče na rad i uzvisuje 
najniže posle. Najveće koristi uvijek 

nosi ona radnja, koja Se Čini drago¬ 
voljno, koja je od ruke ili iz glave 
onoga, koji je vesela srca. Zato je 
neki mudrac govorio, da bi on volio 
bistru ćud, koja uvijek gleda stvari 
sa vesele strane, nego pedeset tisuća 
talira godišnje rente uz mutnu ćud. 

Sir Jon Sinklaire, koga je pop 
Gregoire prozvao »prvim radišom u 
Europi«, najsjajnije je svojim životom 
dokazao, što može na prijatelje i znan¬ 
ce, što može 11a podložnike, i na ci¬ 
jeli svoj narod čovjek pošten, odlučan 
i okretan. Sinklaire je bio vlastelin 
škotski, gospodar prostranih divljih 
zemalja pri obalama burnoga Sjever¬ 
noga mora. Kad mu je umro otac, 
bilo mu je jedva šesnaest godina i 
nužda mu bila, da se sam prihvati 
gospodarenja. On započme zemlju o- 
bradjivati i popravljati načinom, koji 
je poslije sva Škotska prihvatila. Ta¬ 
da je obradjivanje u Škotskoj bilo 
sasvim kukavno: polja bez ograde, bla- 
tija bez jaruga. Mali posjednici bili 
su tako siromašni, da su jedva mogli 
jedno živo hraniti; žene bi sve na 
svojim ledjima nosile tako, da bi ne¬ 
oženjeni čovjek, koji bi konja izgubio, 

doveo ženu, da mu konja izmijeni. U 
Sinklairovu kotaru nije bilo nikakvih 
puteva ni mostova; pastiri su bili pri- 
nuždeni, da svojim blagom preko ri¬ 
jeke plivajući prolaze. Glavna cesta 
penjala se uz visoke strmine nad mo¬ 
rem, te se često dogadjale nesreće 
životinjama i ljudima, koji su tim pu¬ 
tem prolazili. Mladi Siuklaire odluči 
da prokrči novu cestu s druge strane, 
a okolna stara vlastela udarila s njim 
u ruglo. Ali to njega ništa ne smeta, 
nego skupio tisuću ljudi, razredio ih 
na više mjesta, pa cijeli dan išao od 
jednoga do drugoga, da radnjom u- 
pravlja i da bodri radnike, te prije 
zapada sunca istoga dana pogibeljna 
oputina pretvori se u lijep kolni put. 
Ovaj izgled odlučnosti i hitrine zadi¬ 
vio je cijeli okolišni narod. Sinklaire 
je zatim prokrčio mnogo novih pute¬ 
va, mlinica gradio, mostova prebaci¬ 
vao, svoje zemlje ozidao i na najbolji 
način obradio. On je uveo novi način 
obradjivanja zemlje i pravilno izmje¬ 
njivanje sitba. Podjeljivao je uadarja 
za obradjivanje i obrt i tako je pre¬ 
porodio pokrajinu Kaithnes, da je ova 
nekoć najzadnja i najjadnija, postala 

u kratko vrijeme svojim putevima, 
svojim težanjem zemlje i svojim lovi¬ 
štima uzor-pokrajina u cijeloj Škot¬ 
skoj . 

Sad je Sinklaire i dalje posegao! 
Opazivši, da je engleška vuna spala 
u vrsti, zasnovao je »Engleško druš¬ 
tvo za vunu« i sam pokazao primje¬ 
rom, kako se dade vrsta vune popra¬ 
viti i poboljšati. Nabavio je iz dalekih 
krajeva na svoj trošak osam stotina 
ovaca. Mnogi su ga ismjehivali i go¬ 
vorili mu, da trijesu za sjeverna mjesta 
ovce iz pitoma juga. Ali Sinklaire nije 
popuštao, te je u malo godina mogao 
da nabroji u gornjoj Škotskoj do tri¬ 
sta hiljada ovaca svoje pasmine, na¬ 
zvane šeriot-pasminom. Na taj način 
nastala je seriot-vuua, koja je danas 
najviše cijenjena u prometu, a osim 
toga poskočila je silno cijena i pašnja¬ 
cima i zemljama škotskim, koje su pri¬ 
je toga malo vrijedile, jer su vrlo ma¬ 
len dohodak davale. 

Izabran u parlamenat, u kojemu 
je sjedio punih trideset godina, Sir- 
klaire je bez prestanka rasprostirao 
oko sebe svoj sretni rad. Veliki držav¬ 
nik Pitt, vkleći njegovu postojanost 

ti svim korisnim poduzećima, ponudio 
mu svoju pomoć. Sinklaire je upotre- 
bio ovu prigodu i zamolio slavnoga 
državnika, da mu podupre »Narodnu 
zemljišnu vjeresionu«. Na to se neki 
zastupnik posmjehne: »Ta će se vaša 
vjeresiona osnovati u trinaestom mje¬ 
secu!« Sinklaire nije se na ovo osvrnuo, 
nego prionuo da temeljito obrazloži 
svoj zamišljaj, stekao za se većinu u 
parlamentu i zasnovao vjeresijski za¬ 
vod, kojemu je bio prvim presjedni- 
kom. U malo godina ovaj zavod pobolj¬ 
šao je poljodjelstvo cijele države, na 
tisuće i tisuće rala puste ledine obrati 
se u plodno polje i gdje su nekoć sta¬ 
jale nepregledne fnočvare, pune kužnog 
zadaha, danas su prostrani perivoji. 

Kad je Napoleon zaprijetio en- 
gleškim obalama, Sinklaire pohiti u 
svoj rodni kraj, pribra do tisuću do¬ 
brovoljaca, s kojima je dan i noć 
stražio visoke obale škotske, spreman 
da neprijatelju zapriječi iskrcavanje. 
I dok je on stražio kod Aberdeena, 
u isto vrijeme upravljao je »Škotskom 
Vjeresionom«, »Engleskim društvom 
za vunu«, »Društvom eugleških lovi¬ 
šta«, bio je povjerenikom Banke, čla¬ 

nom parlamenta i t. d. Kroz sve ove 
posle doteklo mu je vremena, da na¬ 
piše knjiga, koje bi same mogle čo¬ 
vjeka proslaviti. Kad je američki po¬ 
slanik Rusche došao u Englešku i 
zapitao najbolju knjigu o poljodjel¬ 
stvu, dadoše mu Sinklairovu. Kad za- 
pite najbolju o dohodcima, dadoše mu 
Sinklairovu. Ali najveći je spomenik nje¬ 
gove radinosti »Popisno izvješće Škot¬ 
ske« koje broji 21 sv. Na tom djelu radio 
je Sinklaire do svoje osamdesete godine 
i pregledao zato oko dvadeset tisuća 
knjiga. Od toga ogromnoga i preko- 
risnoga djela, on nije za se htio ni 
novčića, nego je cijelu dobit namije¬ 
nio školama i učenicima poljodjelstva. 

Sinklaire je doživio visoku sta¬ 
rost. Do zadnjeg daha neumorno je 
radio za opće dobro, dajući velik iz¬ 
gled svojoj obitelji i svome narodu. 
Nastojeći uvijek da drugome dobra 
učini, našao je sebi dobro. Nije našao 
prevelika bogatstva, jer mu je priro- 
djena darežljivost mnogo zanijela, ali 
je našao sreću i zadovoljstvo u svojoj 
duši. Velik rodoljub i neumorni ra- 
diša plemenito se je svojoj otačbini 
odužio, a nije ni svoje obitelji zapu- 


86 


stio. Sinovi i kćeri odrasli mu uz 
koljeno i uz srce i pod svojih osam¬ 
deset godina starac Sinklaire pravom 
se ponosio sa svojih sedam sinova, 
od kojih nijedan nije duga učinio, da 
ga ne bi mogao platiti, niti je ikad 
kroz cijeli život skrivio svom ocu. 

X. Čovještvo. 

Biti pošten skladan, trijezan, ob¬ 
ziran na se i drugoga, to je kruna 
i slava životu, to je čovještvo. Ono 
je dobro najdragocjenije, koje jedino 
kod ljudi može da bude zamjena bo¬ 
gatstvu i visokim častima. Čovještvo 
može više od bogatstva; ono pribavlja 
sve časti, pribavlja i velik glas, a što 
je najglavhije ne draži ničije nena- 
vidnosti, jer je čovještvo skup vrlina, 
koje ljudi najprije priznaju i najradje 
poštuju. 

Neka nije.mudrih knjiga izučio, 
neka nije duboke pameti i od bogate 
obitelji, daj čovjeku čovještva i on će 
biti sve u svemu; njegova riječ slu¬ 
šati će se u tvornici i u sudnici, na 
trgu i u svakom zboru. 

Cesto iz samih nekoliko riječi 
možeš da upoznaš čovjeka i njegovo 
čovještvo; ali najprije upoznati ćeš 
ga po načinu, kako se vlada prema 
drugima, a kako prema sebi: 

»Ja hoću da prođrem do vlasti 
samim čovještvom — pisao je svom 
prijatelju znameniti državnik Kaning, 
dok je još bio golobrado momče. — 
Ja drugoga puta neću da tražim, pa 
ako bude kasnije, nadam se, da će 
biti časnije.« 

»Ja vlasti neću! — vapijaše haj¬ 
duk Glavaš, kad ga je Sumadija u 
prvom ustanku pozivala da primi vlast. 
— Ja sam hajduk, ja nemam kuće 
ni kućišta, pa će vas koriti neprijatelj, 
da slušate čovjeka beskućnika i go- 
lotrba. Meni je sjeći Turke zulumćare, 
a vama neka zapovijeda, tko zna!« 

»Bog s vama ljudi! — govorio 
je pošteni knez Teodozije. — Sto mi¬ 
slite, da Teodozije može biti narodu 
glava, da ja mogu znati sve, što se 
cijelome narodu hoće! Ako ne nad¬ 
vladamo Turke, tko će vas braniti od 
turske sile? Birajte druga vrsnijega 
i boljega od mene!« 

Dodje red na Karagjorgja: 

»Ja ne znam, bogme, u te posle! 
Ja ne znam kako se ljudima vlada!« 
— »Mi ćemo ti savjetovati. Primi 
vlast, jer nemamo nego tebe!« — 
»Ne, ne; znam ja tko sam ja; ja sam 
jogun, naprasit, pa kad me ne bi slu¬ 
šali, ja bi vas ubijao.« — »Neka, 
neka!« — povladjivali Šumadinci, jer 
su znali, da ih on iskušava. I tako 
sužnjica Sumadija posta slobodnom 
Srbijom, a Karagjorgje »Vožd Srbije.« 

Mudrolija sama ne čini čovjeka. 
Znanje treba da je združeno dobro¬ 
tom i da je uz poštenu ćud, inače 
je ono živa prokletinja. Umnom čo¬ 
vjeku divit će se ljudi, ali zato se 
nitko ne će lako povjeriti onomu, koji 
je 11a glasu samo stoga, što umije. 
»Poštenja, poštenja tražite u vaših 
zastupnika !« — opominjao je Talijan- 
ce Massimo d’ Azeglio. »I vrag je 
mudar» kaže narod. Proslavljeni Fran- 
klin govori 0 sebi: »Mene nije uz vi¬ 
sio pred narodom ni veliki um, ni 
rječitost. Ja sam slabo govorio, riječ 
mi je zapinjala, ne bih svaku pravil¬ 
no izricao, nijesam znao bučiti ni na 
visine letjeti, pa ipak rijetko se de¬ 
silo, da nije izašlo, kako sam ja htio, 

jer je svatko znao,- da pošteno mi¬ 
slim«. Istina, um bez srca, znanje bez 
dobrote i to su moći, ali moći ne da 
koriste, već da štetuju; učile nas i 
zabavljale nas kolikomudrago, teško 
ipak da im se divimo, kao što nam 
je teško diviti v se hitrini i vještini 
kakva lopova. Živa ljubav za svim, 
što je istinito, lijepo i dobro, to se 
ne da svakome zadjeti za uho poput 
kakva cvjetića, a to je baš prava jez¬ 
gra čovještva. Tko to ima i uz to 
čvrstu volju, taj uza se ima moć, ko¬ 
joj se ništa na svijetu ne može oteti. 

Čovještvu se treba iz malena učiti. 
U mladosti dobra navika lako se pri- 
.ma, pa se i za cijeloga života uzdrži. 

Covještvo je svakako potrebito, 
ali i lijepe načine i ljubezno pona¬ 
šanje valja da imade čovjek. Način 
je djelu začina. »Ljudstvo *) — veli 
ladv Montagne — ne zapada ništa, 
a kupuje sve.« Ono, što se čini preko 
volje ili od popustljivosti teško je 
primiti. Mnogi pak mrznu tim, što 

*) Pod ljudstvom smatra se izvanjsko 
ponašanje čovjeka, njegova socijalna vri¬ 
jednost, a covještvo je moralna osobna vri¬ 
jednost. čovječja, 

odviše s visoka gledaju i u svakoj 
zgodi iznose na vidjelo svoju moć, 
svoje znanje i svoju dobrotu. Takvom 
čovjeku podje jednom neki liječnik, da 
mu se preporuči za mjesto u bolnici. 
Tobožnji velmoza, koji je slučajno po¬ 
stao općinskim vijećnikom, a zanatom 
bio slastičar, videći liječnika, gdje k 
njemu ulazi, odmah pomisli: evo siro¬ 
maha na preporuku ! Našepuri se i pri¬ 
je nego je liječnik riječ progovorio, 
preteče ga: »Mislim, gospodine, da u 
ovom teškom času Vašega života Vama 
se hoće moga glasa i moga zakrilja.« 
Liječnik, uboden da ga tako dočika: 
»Neće, neće! — odgovori. — Nego mi 
se hoće sama dva novčića smokava;, 
bolje, da, umotajte mi ih, nemam kad 
da čekam!« 

Prirodno ljudstvo, koje izvire iz 
lijepa srca i iz dobre duše, nije dano 
nikome u zakup ni bogatu ni učenu. 
Seljak, koji obradjuje zemlju, može 
ga imati kao i prvi od kraljeve prat¬ 
nje. Tko radi, ne treba zato da bude 
neotesan i neuljudan; pošteno srce 
može da stoji pod mrkom radničkom 
odjećom jednako kao pod gospodskom 
haljinom. Neki kicoš vjetrogonja 11a- 

rugao se Robertu Burnu, što se je 
na ulici ustavio i razgovarao s nekim 
poštenim radnikom. »Smušena glavi- 
co! — odgovori veliki pjesnik. —— 
Nijesam ja govorio ni sa suknenom 
oblakom, ni sa drvenim postolima, 
nego s »čovjekom«, koji je ti to obu¬ 
čen, a »čovjek«, moj zlatni gospodi- 
čiću, vrijedi barem desetputa više od 
Vas i od mene!« 

Pravi je čovjek onaj, koji je uz- 
rastao ugledajući se u najplemenitije 
ljude. On nosi sebi čast jednako kao 
i drugomu, uljudan je i snošljiv, pri¬ 
jazan i milosrdan. Pravi čovjek živo 
ćuti poštenje i bježi daleko od svako¬ 
ga nedjela. Bilo u govoru bilo u djelu, 
on gleda na visoko. On ne oteže niti 
dvoumi, ne pregriza niti lisiči, pošten 
je, pravedan i čist. 

Osim toga ima još mnogo bilje¬ 
ga, po kojima se poznaje pravi čovjek, 
ali ovaj jedan nikad ne laže. Gledaj 
ga, kako mladjemu zapovijeda, kako 
se vlada sa ženskinjama i sa djecom. 
Ako je časnik, kako drži vojnike; 
ako je gospodar kako radnike; ako 
je učitelj kako učenike. Gledaj ga, 
na koji način postupa s nejačim od 

sebe; po razboru, popustljivosti i bla¬ 
gosti, sudi se pravo, koliko je u nje¬ 
mu čovještva. Tko pretjeruje svoju 
vlast na one, koji mu se ne mogu 
oprijeti, nije plemenit, a tko proganja 
slaba i nejaka nije čovjek nego ku¬ 
kavica. Snaga i spoznaja svoje snage 
srčanu čovjeku pridodava čovještva ; 
pravi srčenjak obično je Ijubezan i 
pametno se služi svojom snagom. Ljup¬ 
kost je najbolji dokaz čovještva. Ljud¬ 
ski čovjek uvijek je obziran prema 
tudjim čuvstvima. Ljiibezari je sa mla- 
djima od sebe i s onima, koji su mu 
podložni jednako kao sa vršnjacima ; 
poštuje njihovu čast i prije će sebi 
nešto na žao učiniti, nego se staviti 
ri pogibelj da zabrazdi u veliku ne- 
pravicu, krivo sudeći ponašanje svoga 
iskrnjega. Ljudski čovjek znade ustr- 
pjeti tudje slabosti, mane i pogriješ- 
ke, on je čovječan prema svima, da¬ 
pače i prema životinji. 

Stari Fuler u kratko opisuje ćud 
pravoga čovjeka i radiše, opisujući 
slavnoga admirala Sir Franju Drake-a: 
»Čist u svom životu, pravedan u svo¬ 
jim zapovijedima, čvrst na besjedi, 
Ijubezan sa podčinjenima, neprijatelj 

jedino lijenosti. Glavne i teške po¬ 
slove sam je obavljao, nije se nikad 
obazirao na pogibelj i nije od nijed¬ 
nog truda uzmakao; uvijek je bio 
prvi ondje, gdje se htjelo odlučnosti, 
hitrine i srčanosti.« 

Blago narodu, koji je u cjelosti 
svojoj plemenite ćudi! Grad Dubrov¬ 
nik, dok je sam upravljao svojom sud¬ 
binom, pokazao se u svakoj prigodi 
i na svakom polju plemenitim i na¬ 
prednim gradom. Nesretnici kojemu- 
drago vjere i plemena bježeći u Du¬ 
brovnik znali su, da će biti primljeni 
kao braća i da ih neće nitko izdati 
pod nikakvo mito ni prijetnju ni silu. 
Uzalud se srdi oholi knez bosanski 
Bodin, uzalud silazi s nebrojenom 
vojskom i opsjeda grad punih sedam 
godina; uzalud se i Turci groze Du¬ 
brovniku, da će ga sažgati, ako primi 
nesretne prebjege hercegovačke, bo¬ 
sanske i srpske, jer uza sve to grad 
Dubrovnik daje zaštitu progonjenim 
svojim plemenjacin^ Silniku Dubrov¬ 
čani odgovaraju: »Znaj, da su vjer¬ 
nost i poštenje temelji našega opstan¬ 
ka i bića našega i da ćemo mi drage 
volje sve izgubiti, samo da ne oskvr- 

nemo ono, što nam se najviše srca 
tiče«. 

A kakav je besprimjeran izgled 
plemenitosti, samoprijegora i odlučno¬ 
sti pokazao cijeli srpski narod u ovom 
svjetskom ratu, u kojemu se ćud sva¬ 
koga naroda najbolje očitovala. Nije¬ 
dan narod nije tako ljubio svoju do¬ 
movinu, nijedan je nije takovim ju¬ 
naštvom branio, nijedan nije pokazao 
toliku vjeru u pobjedu morala i pra¬ 
vice. Napadnuti odmah u početku rata 
od mnogo jačih neprijateljskih vojska, 
Srbi su se branili takovim samoprije¬ 
gorom i junaštvom, da su silnog ne¬ 
prijatelja do nogu porazili. Neprija¬ 
teljske vojske morale su na vrat na 
nos, uz strahovite gubitke, isprazniti 
i zadnji pedalj srpske zemlje. Uz ne¬ 
opisiva junaštva strašili su zatim Srbi 
kroz mjesece i mjesece svoje granice, 
dok nijesu iznenada izdajnički s ledia 
napadnuti od zavedenog bugarskog 
naroda. U tom času svatko je smatrao, 
da Srbima nema spasa i da će se svi 
listom predati. Sa svih strana bili su 
opkoljeni od desetputa jačeg neprija¬ 
telja, a samo s juga stajale su nepro¬ 
hodne arbanaške planine, koje nepri- 

jatelj još nije bio zaposjeo. Ali Srbi 
se uza sve to ne predaju. Ni za 
čas ne posumnjaše, ni za čas ne po- 
pustiše. Na udivljenje cijeloga svijeta 
započeše strašan uzmak kroz arbanaške 
planine, prepuštajući neprijatelju zem¬ 
lju i sve svoje, a noseći sobom samo 
svijetlo oružje i u srcu još veću lju¬ 
bav za ostavljenom domovinom, još 
jaču mržnju na neprijatelja, još tvrdju 
vjeru u pobjedu i uskrsnuće. Prešavši 
po ljutoj zimi arbanaške gore i svu 
Albaniju koliko je duga i široka, pre- 
vezoše se morem na otok Krf, gdje 
je bio sklopljen glasoviti krfski pakt, 
kojim je za sva vremena utvrdjeuo 
jedinstvo troimenog naroda Srba, Hr¬ 
vata i Slovenaca i postavljeni temelji 
novoj, jakoj Jugoslavenskoj Državi. 
Tim su zanavijek porušene sve osno¬ 
ve neprijatelja, koji je samo iz ne¬ 
sloge jednokrvne braće crpio za se 
korist. Oporavljena srpska vojska po¬ 
šla je zatim zajedno sa jugoslavenskim 
legijama na solunsko bojište, gdje je 
koncem ljeta god. 1918. hametom po¬ 
razila udružene Bugare, Turke, NJein- 
ce i Madjare i po drugiput započela 
osvajanjem ne samo Srbije, nego ci- 

jele Jugoslavije. General Francliet 
d’ Espernay ovako je označio ulogu 
srpske vojske na istočnoj fronti: »Srp¬ 
ska je vojska sudjelovala u svim bit¬ 
kama, marširajući bez prestanka i bez 
odmora, uvijek u tijesnom dodiru s 
neprijateljem, kojega je držala za grlo, 
i ako je često bila bez živeža, ne po¬ 
znavajući ni truda ni gladi, vodjena 
jedino voljom, da pod svaku cijenu 
pobjedi«. 

Ali još dalje moramo zahvatiti u 
prošlost, da prikažemo u pravom svi¬ 
jetlu ćud našega' naroda. Ne samo 
Srbi, nego cijeli naš jugoslavenski 
narod dao je divan dokaz svojega 
junaštva, svojega samoprijegora, svoje 
plemenitosti i čovještva, kada je kroz 
puna četiri stoljeća branio zapadnu 
civilizaciju od divlje najezde turske. 
Iznemogao u toj dugotrajnoj borbi, 
nije našao potpore ni pomoći kod 
onih, čiju je vjeru i uljudbu svojom 
krvlju otkupio. Ovi su naprotiv, videći 
ga obnemogla u borbi s Turcima, upo- 
trebili prigodu, da mu razgrabe zemlju 
i da je razdijele izmedju sebe, da mu 
nametnu svoju vlast i da ga upokore. 
Mjesto da nagrade junaštvo našega na¬ 

roda, htjedoše da ga unište. A zar je 
takova crna nezahvalnost, zar je takova 
izdaja mogla ostati nekažnjena? Dok 
se je tijelo narodno sagibalo u teškim 
okovima ropstva, duša je narodna sve 
jače čeznula za uskrsnućem. U zabit¬ 
nim kolibama nicale su pjesme bezi¬ 
menih narodnih pjesnika, koji nijesu 
mogli da zaborave nepravdu i koji 
nikada nijesu izgubili vjeru u oslobo- 
djenje. Divne naše narodne pjesme, 
kakovim se nijedan narod ne može 
podičiti, pjevale su hvalu junacima i 
slavu mučenicima, one su žigosale od¬ 
metnike i izdajnike, hrabrile lijenivce 
i malodušne, tješile ucviljene i sirote; 
one su napunile vas zrak koji dišemo 
teškim uzdisajima za suncem i slobo¬ 
dom, one su nam napokon donijele 
oslobodjenje. I sada, kad su prve zra¬ 
ke novog dana već zasjale na obzorju, 
zadrhtale su negdje od veselja gusle 
javorove, koje će ispjevati divnu, ne- 
natkriljivu velepjesan slobodi i oslo¬ 
boditeljima. 









DODATAK. 










KRFSKI PAKT. 

DEKLARACIJA. 

U konferenciji, u kojoj su se sastali 
članovi prijašnje srpske koalicione vlade, 
sadanje vlade, kano i zastupnici londonskog* 
jugoslavenskog komiteja, koji su do sada 
vodili zajedničku akciju, te uz sudjelovanje 
predsjednika srpske narodne skupštine, iz¬ 
mijenjene su misli i temeljito pretresana 
sva pitanja, koja se tiču organizacije i ži¬ 
vota Srba, Hrvata i Slovenaca u njihovoj 
budućoj zajedničkoj državi. 

Sretni smo, što možemo konstatirati, 
da i ovaj put izmedju članova konferencije 
postignut je potpuni sporazum u svim 
pitanjima. 

U prvom redu izjavljuju zastupnici 
Srba, Hrvata i Slovenaca ponovno i najod¬ 
lučnije, da je naš troimeni narod jedinstven 
i jedan koliko po krvi, toliko po jeziku 
pisanom i govorenom, po osjećaju svoga 
jedinstva, po jedinstvenosti i nerazdjelji- 
vosti zemljišta, na kojem živi i napokon po 
zajedničkim životnim interesima svoga na- 

rodnoga opstanka kano i općenitoga svoga 
moralnoga i materijalnoga razvitka. 

Misao narodnoga jedinstva nije nikada 
u njega zamrla, makar da su sve sile du¬ 
ševne i tjelesne njegovih neprijatelja bile 
uperene proti njegovom ujedinjenju, proti 
njegovoj slobodi i proti njegovom narod¬ 
nom opstanku. Raskidan u više država, naš 
je narod raskomadan u samoj Austro U- 
garskoj na jedanaest pokrajinskih upravnih 
tjelesa, koja imadu trinaest zakonodavnih 
skupština. Samo čuvstvo njegovog narodnog 
jedinstva, kano i težnja za slobodom i ne- 
odvisnošću uzdržali su ga u neprestanoj 
njegovoj stoljetnoj borbi na istoku proti 
Turcima, a na zapadu proti Nijemcima i 
Madžarima. 

Po broju slabijem od njegovih neprija¬ 
telja, našem narodu nije bilo moguće spa¬ 
siti svoje narodno i državno jedinstvo, 
svoju slobodu i svoju neodvisnost proti 
brutalnoj maksimi »Sila je jača od prava«, 
koja se protiv njega upotrebljava koliko 
s istoka toliko sa zapada. 

Ali je prispio čas, u kome naš narod 
nije osamljen u svojoj borbi. Rat po nje¬ 
mačkom militarizmu nametnut Rusiji, Fran¬ 
cuskoj i Engleskoj, koje brane svoju čast 
i svoju slobodu isto tako kano i slobodu 


i neodvisnost malih država, prometno se je 
u borbi za slobodu svijeta i za triumf prava 
nad silom. Svi narodi, koji ljube slobodu 
i nezavisnost, sjedinili su se na svoju 
obranu, da makar uz cijenu najvećih žrtava 
spase civilizaciju i slobodu, pa uspostave 
novi medjunarodni poredak a na temelju 
pravednosti i zakona, tako, da svaki narod 
uzmogne raspolagati svojom sudbinom i 
urediti neodvisno svoj život, pak da se time 
stvore temelji trajnoga mira, posvećenog 
napretkom i razvitkom ljudstva i da spase 
svijet pred katastrofom, sličnom onoj, što 
ju je prouzročila osvajačka pohlepa nje¬ 
mačkog imperijaliste. 

Plemenitoj Franceskoj, koja je pro¬ 
glasila slobodu naroda i Engleskoj ognjištu, 
slobode, pridružila se je velika amerikanska 
republika i nova, slobodna i demokratska 
Rusija, te su proglasile ciljem sadanjeg 
rata pobjedu slobode i demokracije i te¬ 
meljem novoga medjunarodnoga poretka 
slobodu naroda i pravo samoodredjivanja 
naroda. 

Naš troimeni narod, koji je najviše 
podnio od brutalnog nasilja i nepravde i 
koji je doprinio najveće žrtve, da spasi 
pravo svoga samoodredjenja, prihvatio je 
s oduševljenjem ovo uzvišeno načelo, po- 

stavljeno ciljem u ovom strašnom ratu, 
koji je nastao baš uslijed povredjivanja 
ovoga načela. 

Ovlašteni zastupnici Srba, Hrvata i 
Slovenaca ustanovljujući, da naš narod želi 
biti slobodan od svakog tudjinskog jarma, 
da se želi ujediniti u jednu slobodnu, na¬ 
rodnu i nezavisnu državu, te da se ova 
želja osniva na principu samoodredjivanja 
naroda, sporazumili su se, da se ta njihova 
zajednička država imade osnivati na slije¬ 
dećim modernim i demokratskim načelima: 

1. Država Srba, Hrvata i Slovenaca, 
koji su takodjer poznati pod imenom Južnih 
Slovjena ili Jugoslavena, biti će slobodno 
i neodvisno kraljevstvo sa nerazdjeljivim 
teritorijem i jednom narodnošću (jednim 
gradjanskim pravom). Ova država biti će 
ustavna demokratska i parlamentarna mo¬ 
narhija, a na čelu će joj biti dinastija Ka- 
ragjorgjevića, koja je vazda dijelila osje¬ 
ćaje i misli narodne i nada sve stavljala 
narodnu slobodu i narodne težnje. 

2. Ime spomenute države glasit će: 
Kraljevstvo Srba, Hrvata i Slovenaca. Na¬ 
slov pako vladara glasit će: Kralj Srba, 
Hrvata i Slovenaca. 

3. Spomenuta država imat će samo 
jedan grb, jedan barjak i jednu krunu. Ovi 

emblemi bit će sastavljeni od naših sa¬ 
dašnjih posebnih emblema. Njezino jedin¬ 
stvo biti će simbolizirano grbom i barjakom 
kraljevine. 

4. Posebni barjaci — srpski, hrvatski 
i slovenski — ravnopravni su i mogu se 
slobodno izvješavati svakom prilikom. Isto 
vrijedi i za posebne grbove. 

5. Tri narodna imena, srpsko, hrvatsko 
i slovensko ravnopravna su pred zakonom 
na čitavom teritoriju kraljevine i svatko se 
može s njima služiti u svim prilikama jav¬ 
noga života i pred svim vlastima. 

6. Oba pismena, ćirilsko i latinsko 
pismo, isto su tako ravnopravna, i svak se 
može s njima slobodno služiti na čitavom 
području kraljevine. Kraljevske vlasti, kano 
i mjesne autonomne oblasti ovlaštene su i 
dužne upotrebljavati oba pismena po želji 
gradjana. 

7. Sve priznate vjeroispovijesti moći 
će se ispovijedati slobodno i javno. Vjere 
pravoslavna, katolička i islamska, koje po¬ 
glavito ispovijeda naš narod, biti će ravno¬ 
pravne i imati će ista prava prema državi. 

Pod vidom ovih načela biti će zadaća 
zakonodavca, da uzdrži medjuvjerski mir, 
kako to odgovara duhu i tradicijama na¬ 
šega sveukupnoga naroda. 


.8. Koledar biti će ujedinjen što prije 
(sera unite le plus tot possible). 

9. Područje kraljevine Srba, Hrvata i 
Slovenaca obuhvaćati će sve krajeve u 
-kojima naš troimeni narod živi u kompakt¬ 
nim i neprekinutim masama. Ono se ne će 
smjeti osakatiti, a da se ne oštete životni 
interesi cjelokupnosti. 

Naš narod ne teži za tudjim. On želi 
samo, da se oslobodi i ostvari svoje jedin¬ 
stvo. Baš za to odbija on svjesno i najod¬ 
lučnije svako djelomično riješenje problema 
svoga oslobođjenja i narodnoga ujedinjenja. 
On si stavlja glavnom zadaćom svoje oslo- 
bodjenje od austro ugarskoga gospodstva 
i svoje ujedinjenje Sa Srbijom i Crnom 
Gorom u jednu nerazdijeljivu cjelinu. 

Po načelu prava samoopredjeljenja 
naroda nijedan dio ove teritorijalne cjeline 
ne će se moći b*ez povrede pravednosti 
otrgati ni prisajediniti bilo kojoj drugoj 
državi, bez privole naroda samoga. 

10. Jadransko će more biti, u interesu 
slobode i jednakopravnosti svih naroda, 
slobodno i svima otvoreno. 

11. Svi gradjani na čitavom području 
kraljevine ravnopravni su i uživaju ista 
prava pred državom kao i pred zakonom. 


107 


12. Izbori zastupnika u narodno pred¬ 
stavništvo obavit će se na temelju općeg, 
jednakog, neposrednog i tajnog prava glasa. 

Isto će vrijediti za općinske izbore 
kano i za izbore u druge upravne ustanove. 
Sve općine imati će pravo izbora. 

13. Ustav izradit će iza sklopljenog 
mira konstituanta, izabrana na temelju op¬ 
ćega, direktnoga i tajnog prava glasa. 
Ustav bit će temeljem svega državnog ži¬ 
vota, on će biti izvor i cilj sve vlasti i 
sviju prava u državi, na kojima će se cijeli 
narodni život osnivati. 

Ustav dati će narodu, da razvije sve 
svoje pojedinačne energije u mjesnim sa¬ 
moupravama, koje će biti oblikovane po 
prirodnim, socijalnim i ekonomskim uvje¬ 
tima. 

Ustav imati će se odglasati u cjelini 
većinom, koju će konstituanta odrediti. 

Ustav, kano i svi ini zakoni, odglasani. 
po konstituanti, stupiti će na snagu tek 
nakon kraljeva odobrenja. 

Ovako ujedinjeni narodi Srba, Hrvata 
i Slovenaca sačinjavati će državu od nekih 
dvanaest milijuna stanovnika. Ova država 
biti će jamstvo narodne nezavisnosti prije 
spomenutih naroda, kano i njihovoga na¬ 
rodnog i prosvjetnog razvitka, moćni nasip 


108 


proti njemačkoj ekspanziji, nerazdruživi 
saveznik svih civilizovanih naroda i država, 
koje su proglasile načelo prava, slobode i 
međjunarođne pravednosti. Ova država biti 
će dostojan član društva naroda. 

Dano na Krfu dne 7.-20. Jula 1917. 

Ministar predsjednik kraljevine Srbije, ujedno 
ministar spoljašnih poslova Nikola P. Pašić, 
Predsjednik jugoslavenskog* komiteja : 

Ante Trnmbić, odvjetnik, narodni zastupnik i 
vodje hrvatske narodne stranke u saboru kraljevine 
Dalmacije, bivši načelnik splitski, bivši zastupnik 
kotara Zadar u austrijskom parlamentu. 

